**RAZPISNA DOKUMENTACIJA**

k Javnemu razpisu za izbor sofinanciranja investicij v športno infrastrukturo v letu 2024

**Razpisna dokumentacija vsebuje:**

1. Besedilo javnega razpisa,
2. Navodila prijaviteljem za pripravo vlog in izpolnjevanje obrazcev,
3. Priloge.

# BESEDILO JAVNEGA RAZPISA

Številka: 4300-8/2024/3

Datum: 6. 5. 2024

Na podlagi Letnega načrta za financiranje in sofinanciranje investicij v športno infrastrukturo za leto 2024 in drugega odstavka 3. člena Zakona o zagotavljanju finančnih sredstev za investicije v športno infrastrukturo v Republiki Sloveniji v letih od 2023 do 2027 (Uradni list RS, št. 54/22 – v nadaljevanju: ZFSŠI27), Zakona o športu (Uradni list RS, št. 29/17, 21/18 – ZNOrg, 82/20 in 3/22 – ZDeb – v nadaljevanju: ZŠPo-1), Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544), [195/20](http://www.uradni-list.si/1/objava.jsp?sop=2020-01-3501) – odl. US, [18/23](http://www.uradni-list.si/1/objava.jsp?sop=2023-01-0348) – ZDU-1O in 76/23), Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24 – v nadaljevanju: ZIPRS2425), Proračuna Republike Slovenije za leto 2024 (Uradni list RS, št. 150/22 in 123/23), Proračuna Republike Slovenije za leto 2025 (Uradni list RS, št. 123/23), Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb – v nadaljevanju: ZUP), Uredbe o enotni metodologiji za pripravo investicijske dokumentacije na področju javnih financ (Uradni list RS, št.: 60/06, 54/10 in 27/16 – v nadaljnjem besedilu: Uredba UEM), Gradbenega zakona (Uradni list RS, št. 199/21 in 105/22 – ZZNŠPP in 133/23 – v nadaljevanju GZ -1), Uredbe o razvrščanju objektov (Uradni list RS, št. 96/22), 3. člena Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23 in 6/24) in v skladu z Letnim programom športa v Republiki Sloveniji za leto 2024, ki ga je sprejel minister pristojen za šport (št. 6712-8/2023/4, z dne 19. 12. 2023), objavlja Ministrstvo za gospodarstvo, turizem in šport

**JAVNI RAZPIS**

**ZA IZBOR SOFINANCIRANJA INVESTICIJ V ŠPORTNO INFRASTRUKTURO V LETU 2024**

1. **Naziv in sedež izvajalca razpisa**

Ministrstvo za gospodarstvo, turizem in šport, Kotnikova ulica 5, 1000 Ljubljana (v nadaljevanju MGTŠ).

1. **Namen in cilj javnega razpisa**

Namen javnega razpisa je obnova, novogradnja in rekonstrukcija javnih športnih objektov, posodobitev ali vzpostavitev novih zunanjih športnih površin, ureditev dostopnosti do javnih športnih objektov in zunanjih športnih površin za funkcionalno ovirane ter protipoplavna in protiplazna zaščita javnih športnih objektov in zunanjih športnih površin, kot jih podrobneje opredeljuje ta javni razpis.

Cilj javnega razpisa je sofinancirati obnovo, novogradnjo in rekonstrukcijo javnih športnih objektov, posodobitev ali vzpostavitev novih zunanjih športnih površin, ureditev dostopnosti do javnih športnih objektov in zunanjih športnih površin za funkcionalno ovirane, protipoplavno in protiplazno zaščito javnih športnih objektov in zunanjih športnih površin, s čimer bo dosežena športno tehnološka posodobitev obstoječih javnih športnih objektov in zunanjih športnih površin, povečalo se bo število javnih športnih objektov in zunanjih športnih površin, povečala se bosta kakovost in število javno dostopnih športnih površin v urbanem in naravnem okolju, uredila se bo dostopnost do javnih športnih objektov in zunanjih športnih površin ljudem z različnimi vrstami in stopnjami invalidnostmi in vzpostavilo se bo pogoje za zaščito javne športne infrastrukture pred prihodnjimi naravnimi nesrečami.

1. **Predmet javnega razpisa**

Predmet javnega razpisa je sofinanciranje upravičenih stroškov investicij občin v obnovo, novogradnjo in rekonstrukcijo javnih športnih objektov, posodobitev[[1]](#footnote-1) ali vzpostavitev novih javnih zunanjih športnih površin, ureditev dostopnosti do javnih športnih objektov in zunanjih športnih površin za funkcionalno ovirane ter protipoplavno in protiplazno zaščito javnih športnih objektov in zunanjih športnih površin, pri čemer lahko izbrani prijavitelj upravičene stroške uveljavlja za čas od 1. 1. 2024 dalje (izjema je strošek v zvezi s pripravo investicijske in projektne dokumentacije, ki predstavlja upravičen strošek tudi v primeru, ko je bila investicijska in projektna dokumentacija izdelana pred 1. 1. 2024), skladno z določili tega javnega razpisa.

MGTŠ bo sofinanciralo investicije občin, ki sodijo v enega izmed dveh sklopov (in kasneje obrazloženih podsklopov) javnega razpisa:

* SKLOP 1 - Obnova, novogradnja in rekonstrukcija javnih športnih objektov,
* SKLOP 2 - Posodobitev ali vzpostavitev novih zunanjih športnih površin.

Ureditev dostopnosti do javnih športnih objektov in zunanjih športnih površin za funkcionalno ovirane ter protipoplavna in protiplazna zaščita javnih športnih objektov in zunanjih športnih površin se sofinancirata v okviru SKLOPA 1 in SKLOPA 2.

1. **Prijavitelj in oblike projektov**

Upravičene prijaviteljice na ta javni razpis so občine. Občina mora v vlogi na javni razpis pojasniti ali investicija, ki jo prijavlja za sofinanciranje na ta javni razpis **(v nadaljnjem besedilu: prijavljena investicija)**, zajema celotni projekt ali le del celotnega projekta občine, pri čemer celotni projekt občine pomeni tisto investicijo, ki jo občina skladno z Uredbo UEM umešča v veljavni občinski proračun ali v spremembe proračuna v obdobju, kot ga določa ta javni razpis **(v nadaljnjem besedilu: projekt občine).**

**Na javni razpis za sofinanciranje investicij iz SKLOPA 1** se lahko prijavijo občine, ki so oziroma bodo (velja samo v primeru novogradnje) lastnice **javnih športnih objektov**[[2]](#footnote-2), katerih obnovo, novogradnjo ali rekonstrukcijo kot prijavljeno investicijo prijavljajo na predmetni javni razpis. Občine se lahko prijavijo na SKLOP 1 tudi, če na nepremičnini izkažejo drugo dolgoročno pravico (npr. najemno, služnostno, stavbno, upraviteljsko, vodno…), ki je pridobljena najmanj za čas celotne amortizacije predmeta investicije.

Za investicije v javne športne objekte iz prejšnjega odstavka lahko v okviru SKLOPA 1 občine na predmetni javni razpis prijavijo tudi investicijo, s katero bodo uredile dostopnost za funkcionalno ovirane oziroma protipoplavno ali protiplazno zaščito javnega športnega objekta.

Občine lahko v okviru SKLOPA 1 prijavijo eno investicijo, ki jo kot tako navedejo v prijavnem obrazcu za SKLOP 1. Glede na vrednost prijavljene investicije občina na prijavnem obrazcu ustrezno označi podsklop A), B), C), D) ali E).

**Na javni razpis za sofinanciranje investicij iz SKLOPA 2** se lahko prijavijo občine, ki imajo v lasti zemljišča, na katerih na predmetni javni razpis prijavljajo posodobitev ali vzpostavitev nove **javne zunanje športne površine**[[3]](#footnote-3). Občine se lahko prijavijo na SKLOP 2 tudi, če na zemljišču izkažejo drugo dolgoročno pravico (npr. najemno, služnostno, stavbno, upraviteljsko, vodno…), ki je pridobljena najmanj za čas celotne amortizacije predmeta investicije.

Za investicije v javne zunanje športne površine iz prejšnjega odstavka lahko v okviru SKLOPA 2 občine na predmetni javni razpis prijavijo tudi investicijo, s katero bodo uredile dostopnost za funkcionalno ovirane oziroma protipoplavno ali protiplazno zaščito javnih zunanjih športnih površin.

Občine lahko na SKLOP 2 prijavijo eno investicijo, ki jo kot tako navedejo v prijavnem obrazcu za SKLOP 2. Glede na vrednost prijavljene investicije občina na prijavnem obrazcu ustrezno označi podsklop A), B), C) ali D).

1. **Pogoji za prijavo na razpis**

Predlagane investicije za sofinanciranje morajo izpolnjevati naslednje splošne in posebne pogoje:

1. **Splošni pogoji za SKLOP 1 in SKLOP 2**

|  |  |
| --- | --- |
| 5.1 | Občina prijaviteljica mora biti izključna lastnica nepremičnine v Republiki Sloveniji, na kateri bo izvedena prijavljena investicija, kar izkazuje z dokazilom o lastništvu. V kolikor občina prijaviteljica ni lastnica oziroma edina lastnica predmetne nepremičnine, lahko izkaže drugo dolgoročno pravico (npr. najemno, služnostno, stavbno, upraviteljsko, vodno…), ki je pridobljena najmanj za čas celotne amortizacije predmeta investicije, kar dokazuje z dokazilom (npr. pogodbo o najemu, pogodbo o ustanovitvi stavbne pravice, pogodba o upravljanju,.. in dokazilom o lastništvu lastnika/solastnika nepremičnine). V kolikor iz dokazil, ki izkazujejo drugo dolgoročno pravico ni razvidno, da se lastnik oziroma solastnik strinja z načrtovanimi aktivnostmi, mora prijavitelj priložiti tudi overjeno soglasje lastnika oziroma solastnika. |
| 5.2 | Občina prijaviteljica mora z ustreznim izpisom ali potrdilom (ožigosanim in podpisanim obrazcem 3 – NRP) izkazati, da ima projekt občine uvrščen v veljavni občinski proračun ali spremembe občinskega proračuna za obdobje trajanja projekta, in sicer v načrt razvojnih programov (v nadaljevanju: NRP občine) – tretji del občinskega proračuna. |
| 5.3 | Občina prijaviteljica mora s prijavo izkazati zaprtost finančne konstrukcije prijavljene investicije ter pri tem navesti vire in vrednosti financiranja iz vseh virov financiranja, vključno s pričakovanimi sredstvi iz naslova tega javnega razpisa. |
| 5.4 | Za projekt občine mora občina prijaviteljica vlogi priložiti investicijsko dokumentacijo, ki je izdelana skladno z Uredbo UEM\* ter podpisan(e) in žigosan(e) sklep(e) o potrditvi investicijske dokumentacije s strani odgovornega organa oziroma osebe občine.  \**Vrsta investicijske dokumentacije je* ***odvisna od mejnih vrednosti projekta občine*** *prijaviteljice (in ne le od dela tega projekta v kolikor občina na ta razpis prijavlja le del projekta kot prijavljeno investicijo), pri čemer so mejne vrednosti sledeče:*   * 1. *Pri projektih z ocenjeno vrednostjo pod 100.000 eurov se vsebina investicijske dokumentacije lahko ustrezno prilagodi (poenostavi), vendar mora vsebovati vse ključne prvine, potrebne za odločanje o investiciji in zagotavljanje spremljanja učinkov.*   2. *za investicijske projekte pod vrednostjo 300.000 eurov je treba zagotoviti dokument identifikacije investicijskega projekta, in sicer:*       + *pri tehnološko zahtevnih investicijskih projektih;*      + *pri investicijah, ki imajo v svoji ekonomski dobi pomembne finančne posledice (na primer visoki stroški vzdrževanja);*      + *kadar se investicijski projekti (so)financirajo s proračunskimi sredstvi.*   3. *za investicijske projekte z ocenjeno vrednostjo med 300.000 in 500.000 eurov najmanj dokument identifikacije investicijskega projekta;*   4. *za investicijske projekte nad vrednostjo 500.000 eurov dokument identifikacije investicijskega projekta in investicijski program;*   5. *za investicijske projekte nad vrednostjo 2.500.000 eurov dokument identifikacije investicijskega projekta, predinvesticijska zasnova in investicijski program*. |
| 5.5 | Naziv prijavljene investicije, zneski in viri financiranja, morajo biti v investicijski dokumentaciji, kot jo določa Uredba UEM, v vlogi oziroma obrazcih vloge na ta javni razpis in v NRP občine, skladni. Izjema je možna v primeru, ko je predložena investicijska dokumentacija že novelirana ter hkrati te spremembe (novelacija) še niso veljavno umeščene v NRP občine. V tem primeru mora občina prijaviteljica priložiti podpisano izjavo, da bo najkasneje do izteka roka za dopolnitev vloge uskladila NRP občine z novelirano investicijsko dokumentacijo, dokazilo o usklajenosti z NRP pa je pogoj za popolnost vloge. |
| 5.6 | Prijavljena investicija mora biti skladna s predmetom in namenom razpisa, kar izhaja iz prijave. |
| 5.7 | Občina prijaviteljica z izjavo izkaže, da se prijavljena investicija fizično\* ni začela izvajati pred 1. 1. 2024. Izjema so investicije, ki so se začele fizično izvajati v letu 2023 in niso izpolnjevale pogojev za prijavo na Javni razpis za izbor sofinanciranja investicij v obnovo večnamenskih športnih dvoran ali telovadnic in posodobitve ali vzpostavitve novih zunanjih športnih površin v letu 2023 (npr. novogradnje ali pa investicije, ki še niso imele pridobljenega pravnomočnega gradbenega dovoljenja…) ter na dan roka za oddajo vlog na ta javni razpis še niso zaključene.  Občina prijaviteljica z izjavo izkaže, da za prijavljeno investicijo upravičeni stroški niso nastali pred 1. 1. 2024. Izjema je strošek v zvezi s pripravo investicijske in projektne dokumentacije, ki predstavlja upravičen strošek, tudi v primeru, ko je bila investicijska in projektna dokumentacija izdelana pred 1. 1. 2024.  \**Fizični pričetek pomeni pričetek del obnove, novogradnje, rekonstrukcije in/ali vgradnje športne opreme (za SKLOP 1), začetek izvajanja del posodobitve ali vzpostavitve novih zunanjih površin in zunanje vgradnje športne opreme (za SKLOP 2). Priprava investicijske in projektne dokumentacije ne pomeni fizičnega pričetka del*. |
| 5.8 | Občina prijaviteljica mora najkasneje ob prijavi na javni razpis oddati v celoti izpolnjena poročila o realizaciji letnega programa športa na lokalni ravni za leta 2019, 2020, 2021 in 2022 v spletno aplikacijo LPŠ občin. V primeru nepopolno oddanih poročil ali v primeru neoddaje vseh zahtevanih letnih poročil, bo vloga občine prijaviteljice na javni razpis zavržena. |
| 5.9 | Občina prijaviteljica mora imeti pravico graditi oziroma posegati v prostor v skladu z veljavno gradbeno zakonodajo. V primerih, ko je za izvedbo prijavljene investicije potrebno gradbeno dovoljenje, mora občina prijaviteljica pravnomočno gradbeno dovoljenje priložiti ob prijavi na ta javni razpis oziroma, v primeru, če le-to ob prijavi na ta javni razpis še ni bilo pridobljeno, najkasneje do oddaje prvega zahtevka za sofinanciranje (v kolikor prijaviteljica občina v roku MGTŠ ne bo priložila pravnomočnega gradbenega dovoljenja, MGTŠ odstopi od pogodbe o sofinanciranju). |
| 5.10 | Občina prijaviteljica se s prijavo na javni razpis zaveže za prijavljeno investicijo voditi ločeno stroškovno mesto. |
| 5.11 | Občina prijaviteljica z izjavo izkaže, da načrtuje prijavljeno investicijo zaključiti[[4]](#footnote-4) najkasneje do 31. 8. 2025 (za investicije, ki bodo sofinancirane samo v letu 2024) oziroma najkasneje do 31. 8. 2026 (za investicije, ki bodo sofinancirane v letih 2024 in 2025) . |
| 5.12 | Občina prijaviteljica mora ob prijavi na javni razpis za prijavljeno investicijo priložiti izpolnjen in s strani odgovorne osebe podpisan obrazec za oceno okoljskega vpliva. Prijavljena investicija mora biti skladna z Metodologijo za zeleno proračunsko načrtovanje[[5]](#footnote-5).\*  *\*V primeru izkazanih negativnih vplivov na okolje prijavljena investicija ne bo izbrana*. |
| 5.13 | Športni objekt ali športna površina, ki je predmet prijavljene investicije, mora imeti v spletni aplikaciji e-Šport - Športni objekti status objekta »ODDAN« ali »VPISAN« (izjemi sta novogradnja javnega športnega objekta oziroma vzpostavitev nove javne zunanje športne površine). |

1. Posebni pogoji za **SKLOP 1 in SKLOP 2**

|  |  |
| --- | --- |
| 5.14 | **SKLOP 1:** Načrtovana vrednost prijavljenih investicij v obnovo, novogradnjo ali rekonstrukcijo javnih športnih objektov mora biti razvidna iz prijave po naslednjih podsklopih:  **podsklop A) – načrtovana vrednost celotne prijavljene investicije mora biti višja od 2.000.000 EUR z DDV;**  **ali**  **podsklop B) – načrtovana vrednost celotne prijavljene investicije mora biti višja od 1.000.000 EUR z DDV in ne sme presegati vrednosti 2.000.000 EUR z DDV;**  **ali**  **podsklop C) – načrtovana vrednost celotne prijavljene investicije mora biti višja od 500.000 EUR z DDV in ne sme presegati vrednosti 1.000.000 EUR z DDV;**  **ali**  **podsklop D) – načrtovana vrednost celotne prijavljene investicije mora biti višja od 200.000 EUR z DDV in ne sme presegati vrednosti 500.000 EUR z DDV**    **ali**  **podsklop E) – načrtovana vrednost celotne prijavljene investicije ne sme biti manjša od 75.000 EUR z DDV in ne sme presegati vrednosti 200.000 EUR z DDV.** |
| 5.15 | **SKLOP 2**: Načrtovana vrednost prijavljenih investicij v posodobitve ali vzpostavitve novih javnih zunanjih športnih površin mora biti razvidna iz prijave po naslednjih podsklopih:  **podsklop A) – načrtovana vrednost celotne prijavljene investicije mora biti višja od 1.000.000 EUR z DDV**  **ali**  **podsklop B) – načrtovana vrednost celotne prijavljene investicije mora biti višja od 500.000 EUR z DDV in ne sme presegati vrednosti 1.000.000 EUR z DDV;**  **ali**  **podsklop C) – načrtovana vrednost celotne prijavljene investicije mora biti višja od 200.000 EUR z DDV in ne sme presegati vrednosti 500.000 EUR z DDV;**  **ali**  **podsklop D) – načrtovana vrednost celotne prijavljene investicije ne sme biti manjša od 75.000 EUR z DDV in ne sme presegati vrednosti 200.000 EUR z DDV.** |

Vloga mora izpolnjevati vse zahteve in pogoje javnega razpisa. Izpolnjevanje pogojev mora izhajati iz vsebine celotne vloge.

Glede izpolnjevanja razpisnih pogojev prijavitelj podpiše izjavo, s katero pod kazensko in materialno pravno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu (izjava je del razpisne dokumentacije).

V primeru dvoma glede izpolnjevanja pogojev, lahko MGTŠ zahteva dodatna pojasnila in dokazila.

Vloge, ki ne bodo izpolnjevale pogojev za vključitev v SKLOP 1 ali SKLOP 2, bodo zavrnjene iz razloga neizpolnjevanja pogojev in se ne bodo ocenile po merilih iz naslednje točke javnega razpisa. V primeru, da se neizpolnjevanje pogojev ugotovi po izdaji odločbe o izboru, se pogodba o dodelitvi sredstev ne bo podpisala, odločba o izboru pa se bo odpravila.

V primeru, da se neizpolnjevanje pogojev ugotovi po podpisu pogodbe o dodelitvi sredstev, lahko MGTŠ od le-te odstopi, pri čemer bo končni prejemnik dolžan vrniti že prejeta sredstva skupaj z zakonskimi zamudnimi obrestmi od dneva nakazila sredstev na njegov transakcijski račun do dneva vračila sredstev v proračun Republike Slovenije.

1. **Merila za izbor prijavljenih investicij za sofinanciranje**

Vloge, ki bodo izpolnjevale pogoje za vključitev v SKLOP 1 ali SKLOP 2, bodo ocenjene skladno z merili tega javnega razpisa po posameznih sklopih.

**SKLOP 1**

|  |  |  |
| --- | --- | --- |
| **Točka** | **MERILO** | **Največje možno skupno število točk**  **60** |
| **1.** | **DOSTOPNOST VSEM PREBIVALCEM**  *Ocenjuje se število športnih programov, ki se bodo odvijali v objektu za eno ali več spodaj naštetih ciljnih skupin* | **SKUPAJ 5** |
|  | 1. prostočasna športna vzgoja otrok in mladine; | Devet programov = 5 točk  Sedem ali osem programov = 4 točke  Pet ali šest programov = 3 točke  Tri ali štiri programe = 2 točki  En ali dva programa = 1 točka |
|  | 2. športna vzgoja otrok in mladine s posebnimi potrebami; |
|  | 3. obštudijska športna dejavnost; |
|  | 4. športna vzgoja otrok in mladine, usmerjenih v kakovostni in vrhunski šport; |
|  | 5. kakovostni šport; |
|  | 6. vrhunski šport; |
|  | 7. šport invalidov; |
|  | 8. športna rekreacija |
|  | 9. šport starejših |
| **2.** | **OBSTOJ ŠPORTNIH OBJEKTOV IN POVRŠIN ZA ŠPORT V NARAVI**  *\*točke se prejme pri 2.1 ALI pri 2.2 (občina prijaviteljica lahko pri tem merilu prejme največ 10 točk).* | **SKUPAJ 10** |
|  | **2.1 OBNOVA OZIROMA REKONSTRUKCIJA – *STAROST ŠPORTNEGA OBJEKTA (UPOŠTEVA SE OSNOVNA STAROST OBJEKTA), KI JE PREDMET PRIJAVLJENE INVESTICIJE*** | **Skupaj 10** |
|  | nad 20 let | 10 točk |
|  | nad 15 do vključno 20 let | 7 točk |
|  | nad 10 do vključno 15 let | 5 točk |
|  | do vključno 10 let | 3 točke |
|  | **2.2. NOVOGRADNJA – OBSTOJ ENAKOVRSTNIH ŠPORTNIH OBJEKTOV** | **Skupaj 10** |
|  | V občini še ni enakovrstnega športnega objekta | 10 točk |
|  | V občini že obstaja enakovrsten športni objekt | 8 točk |
| **3.** | **VREDNOST INVESTICIJE** | **SKUPAJ 20** |
|  | **3.1 KOEFICIENT RAZVITOSTI OBČIN ZA LETI 2024 IN 2025** | **Skupaj 4** |
|  | od 0,00 do vključno 1,11 | 4 točke |
|  | od vključno 1,12 do 1,15 | 3 točke |
|  | od vključno 1,16 do 1,19 | 2 točki |
|  | od vključno 1,20 in več | 1 točka |
|  | **3.2 POVPREČNI ODSTOTEK VLOŽENIH FINANČNIH SREDSTEV OBČINE PRIJAVITELJICE V PROGRAME ŠPORTA V OBDOBJU 2019-2022 GLEDE NA CELOTNI PRORAČUN LOKALNE SKUPNOSTI (občine prijaviteljice), KI JE RAZVIDEN IZ LETNEGA POROČILA PRIJAVITELJA, ODDANEGA NA MINISTRSTVO, PRISTOJNO ZA ŠPORT, PREKO SPLETNE APLIKACIJE LPŠ OBČIN.\***  **\*povprečni odstotek pomeni povprečje seštevka letnih odstotkov vlaganj občine prijaviteljice v programe športa za posamezno leto, kot izhajajo iz aplikacije LPŠ občin** | **skupaj 5** |
|  | nad 1,8% | 5 točk |
|  | nad 1,4% do 1,8% | 4 točk |
|  | nad 1% do 1,4% | 3 točke |
|  | nad 0,6% do 1% | 2 točki |
|  | nad 0,2% do 0,6% | 1 točka |
|  | **3.3 PREJETA SREDSTVA OBČINE PRIJAVITELJICE S STRANI MINISTRSTVA, PRISTOJNEGA ZA ŠPORT ZA ŠPORTNO INFRASTRUKTURO - (brez sredstev Evropskega sklada za regionalni razvoj - ESRR) do vključno leta 2023** | **skupaj 5** |
|  | Prijavitelj je prejel fin. sr. pred letom 2019 ali nikoli | 5 točk |
|  | Prijavitelj je prejel fin. sr. v letu 2019 | 4 točke |
|  | Prijavitelj je prejel fin. sr. v letu 2021 | 3 točke |
|  | Prijavitelj je prejel fin. sr. v letu 2022 | 2 točki |
|  | Prijavitelj je prejel fin. sr. v letu 2023 | 1 točka |
|  | **3.4 VREDNOST PRIJAVLJENE INVESTICIJE – UVRSTITEV V PODSKLOP** | **Skupaj 6** |
|  | Podsklop A | 6 točk |
|  | Podsklop B | 5 točk |
|  | Podsklop C | 4 točke |
|  | Podsklop D | 3 točke |
|  | Podsklop E | 2 točki |
| **4.** | **ZAGOTAVLJANJE VADBENIH POVRŠIN ZA VEČ ŠPORTNIH PANOG[[6]](#footnote-6)** | **SKUPAJ 10** |
|  | **4.1 ŠTEVILO ŠPORTNIH PANOG, ZA KATERE JE V ŠPORTNEM OBJEKTU MOGOČE ORGANIZIRATI VADBO** | **skupaj 5** |
|  |  | nad 20 = 5 točk  16 do 20 = 4 točke  11 do 15 = 3 točke  6 do 10 = 2 točki  do 5 = 1 točka |
|  | **4.2 ŠTEVILO ŠPORTNIH PANOG, ZA KATERE JE V ŠPORTNEM OBJEKTU MOGOČE ORGANIZIRATI URADNA TEKMOVANJA** | **skupaj 5** |
|  |  | 12 in več = 5 točk  9 do 11 = 4 točke  6 do 8 = 3 točke  3 do 5 = 2 točki  do 2 = 1 točka |
| **5.** | **TRENUTNI STATUS\* PRIJAVLJENE INVESTICIJE**  **\*navede se status na dan oddaje prijave** **na javni razpis** | **SKUPAJ 5** |
|  | Prijavljena investicija se že izvaja (projekt ima pridobljeno veljavno gradbeno dovoljenje oziroma ga ne potrebuje)  *\*obvezna dokazila k vlogi: gradbeno dovoljenje (če je potrebno), podpisana pogodba z izvajalcem, gradbeni dnevnik oziroma drugo dokazilo o začetku del* | 5 točk |
|  | Prijavljena investicija se še ni začela izvajati, a ima že izveden postopek javnega naročila za izbor izvajalca del in veljavno gradbeno dovoljenje, če ga potrebuje  *\*obvezna dokazila k vlogi: gradbeno dovoljenje (če je potrebno), podpisana pogodba z izvajalcem* | 4 točke |
|  | Prijavljena investicija ima pridobljeno gradbeno dovoljenje oziroma gradbenega dovoljenja ne potrebuje, vendar javno naročilo za izvedbo del še ni oddano  *\*obvezno dokazilo k vlogi: gradbeno dovoljenje (če je potrebno)* | 1 točka |
|  | Za prijavljeno investicijo je potrebno gradbeno dovoljenje, ki še ni pridobljeno | 0 točk |
| **6.** | **MOŽNOST KORIŠČENJA DODELJENIH SREDSTEV V LETU 2024 (glede na sklop in podsklop kamor se uvršča prijavljena investicija)** | **SKUPAJ 10** |
|  | 100% (občina načrtuje porabo vseh sredstev v letu 2024) | 10 točk |
|  | 90% - <100% | 9 točk |
|  | 80% - <90% | 8 točk |
|  | 70% - <80% | 7 točk |
|  | 60% - <70% | 6 točk |
|  | 50% - <60% | 5 točk |
|  | 40% - <50% | 4 točke |
|  | 30% - <40% | 3 točke |
|  | 20% - <30% | 2 točki |
|  | 10% - <20% | 1 točka |
|  | <10% | 0 točk |

|  |  |
| --- | --- |
| **Točka** | **MERILA SKLOPA 1 SE BODO PREVERILA:** |
| 1., 2., 3.4, 4. in 6. | Prijavni obrazec prijavitelja |
| 3.1 | Uredba o metodologiji za določitev razvitosti občin za leto 2024 in 2025 (Uradni list RS, št. 132/23) |
| 3.2 | Spletna aplikacija LPŠ občine |
| 3.3 | Pregled podatkov o sofinanciranju po letih, ki ga vodi MGTŠ |
| 4.1 in 4.2 | Pogoji, pravila in kriteriji za registriranje in kategoriziranje športnikov v Republiki Sloveniji |
| 5. | Obvezna dokazila k vlogi |

**Dodatno točkovanje:**

* Občinam prijaviteljicam, ki so oddale vlogo na SKLOP 1 tega javnega razpisa in se nahajajo v območju znotraj meja Triglavskega narodnega parka kot te meje določa prvi odstavek 9. člena Zakona o Triglavskem narodnem parku (Uradni list RS, št. 52/10, 46/14 – ZON-C, 60/17, 82/20 in 18/23 – ZDU-1O), se skladno s šestim odstavkom 11. člena ZNTP-1 pripiše **dodatnih 6 točk**.
* Občinam prijaviteljicam, ki so oddale vlogo na Sklop 1 tega javnega razpisa in se nahajajo na obmejnem problemskem območju iz Zakona o spodbujanju skladnega regionalnega razvoja (Uradni list RS, št. 20/11, 57/12, 46/16 in 18/23 – ZDU-1O – v nadaljevanju ZSRR-2) in kot jih določa Uredba o določitvi obmejnih problemskih območij (Uradni list RS, št. 22/11, 97/12, 24/15, 35/17, 101/20 in 112/22), se skladno s 5. odstavkom 24. člena ZSRR-2 pripiše **dodatnih 6 točk**.
* Občinam prijaviteljicam, ki so oddale vlogo na SKLOP 1 tega javnega razpisa in se njihova investicija nanaša na ureditev dostopnosti za funkcionalno ovirane, se pripiše **dodatne 3 točke**.
* Občinam prijaviteljicam, ki so oddale vlogo na SKLOP 1 tega javnega razpisa in se njihova investicija nanaša na protipoplavno in/ali protiplazno zaščito, se pripiše **dodatne 3 točke**.

Strokovna komisija za sofinanciranje predlaga vloge po vrstnem redu skupnega števila dobljenih točk od najbolje do najslabše ocenjene.

V primeru, da bo več vlog ocenjenih z enakim skupnim številom točk, bodo imele prednost vloge, ki bodo izkazovale večjo vrednost prijavljene investicije (z vključenim DDV).

**SKLOP 2**

|  |  |  |
| --- | --- | --- |
| **Točka** | **MERILO** | **Skupno število točk**  **55** |
| **1.** | **DOSTOPNOST VSEM PREBIVALCEM**  *Število športnih programov, ki se bodo odvijali v objektu* | **SKUPAJ 5** |
|  | 1. prostočasna športna vzgoja otrok in mladine; | Devet programov = 5 točk  Sedem ali osem programov = 4 točke  Pet ali šest programov = 3 točke  Tri ali štiri programe = 2 točki  En ali dva programa = 1 točka |
|  | 2. športna vzgoja otrok in mladine s posebnimi potrebami; |
|  | 3. obštudijska športna dejavnost; |
|  | 4. športna vzgoja otrok in mladine, usmerjenih v kakovostni in vrhunski šport; |
|  | 5. kakovostni šport; |
|  | 6. vrhunski šport; |
|  | 7. šport invalidov; |
|  | 8. športna rekreacija |
|  | 9. šport starejših |
| **2.** | **OBSTOJ ŠPORTNIH OBJEKTOV IN POVRŠIN ZA ŠPORT V NARAVI** | **SKUPAJ 5** |
|  | Nova zunanja površina | 5 točk |
|  | Obstoječa zunanja površina, ki je predmet prenove | 2 točki |
| **3.** | **VREDNOST INVESTICIJE** | **SKUPAJ 20** |
|  | **3.1 KOEFICIENT RAZVITOSTI OBČIN ZA LETI 2024 IN 2025** | **skupaj 4** |
|  | od 0,00 do vključno 1,11 | 4 točke |
|  | od vključno 1,12 do 1,15 | 3 točke |
|  | od vključno 1,16 do 1,19 | 2 točki |
|  | od vključno 1,20 in več | 1 točka |
|  | **3.2 POVPREČNI ODSTOTEK VLOŽENIH FINANČNIH SREDSTEV OBČINE PRIJAVITELJICE V PROGRAME ŠPORTA V OBDOBJU 2019-2022 GLEDE NA CELOTNI PRORAČUN LOKALNE SKUPNOSTI (občine prijaviteljice), KI JE RAZVIDEN IZ LETNEGA POROČILA PRIJAVITELJA, ODDANEGA NA MINISTRSTVO, PRISTOJNO ZA ŠPORT, PREKO SPLETNE APLIKACIJE LPŠ OBČIN.\***  **\*povprečni odstotek pomeni povprečje seštevka letnih odstotkov vlaganj občine prijaviteljice v programe športa za posamezno leto, kot izhajajo iz aplikacije LPŠ občin** | **skupaj 5** |
|  | nad 1,8% | 5 točk |
|  | nad 1,4% do 1,8% | 4 točke |
|  | nad 1% do 1,4% | 3 točke |
|  | nad 0,6% do 1% | 2 točki |
|  | nad 0,2% do 0,6% | 1 točka |
|  | **3.3 PREJETA SREDSTVA OBČINE PRIJAVITELJICE S STRANI MINISTRSTVA, PRISTOJNEGA ZA ŠPORT ZA ŠPORTNO INFRASTRUKTURO - (brez sredstev Evropskega sklada za regionalni razvoj - ESRR) do vključno leta 2022** | **skupaj 5** |
|  | Prijavitelj je prejel fin. sr. pred letom 2019 ali nikoli | 5 točk |
|  | Prijavitelj je prejel fin. sr. v letu 2019 | 4 točke |
|  | Prijavitelj je prejel fin. sr. v letu 2021 | 3 točke |
|  | Prijavitelj je prejel fin. sr. v letu 2022 | 2 točki |
|  | Prijavitelj je prejel fin. sr. v letu 2023 | 1 točka |
|  | **3.4 VREDNOST PRIJAVLJENE INVESTICIJE – UVRSTITEV V PODSKLOP** | **Skupaj 6** |
|  | Podsklop A | 6 točk |
|  | Podsklop B | 5 točk |
|  | Podsklop C | 4 točke |
|  | Podsklop D | 3 točke |
| **4.** | **ZAGOTAVLJANJE VADBENIH POVRŠIN ZA VEČ ŠPORTNIH PANOG** | **SKUPAJ 10** |
|  | **4.1 ŠTEVILO ŠPORTNIH PANOG, ZA KATERE JE NA POVRŠINI MOGOČE ORGANIZIRATI VADBO** | **Skupaj 5** |
|  |  | nad 20 = 5 točk  16 do 20 = 4 točke  11 do 15 = 3 točke  6 do 10 = 2 točki  do 5 = 1 točka |
|  | **4.2 ŠTEVILO ŠPORTNIH PANOG, ZA KATERE JE NA POVRŠINI MOGOČE ORGANIZIRATI URADNA TEKMOVANJA** | **Skupaj 5** |
|  |  | 12 in več = 5 točk  9 do 11 = 4 točke  6 do 8 = 3 točke  3 do 5 = 2 točki  do 2 = 1 točka |
| **5.** | **TRENUTNI STATUS\* PRIJAVLJENE INVESTICIJE**  **\*navede se status na dan oddaje prijave** **na javni razpis** | **SKUPAJ 5** |
|  | Prijavljena investicija se že izvaja (projekt ima pridobljeno veljavno gradbeno dovoljenje oziroma ga ne potrebuje)  *\*obvezna dokazila k vlogi: gradbeno dovoljenje (če je potrebno), podpisana pogodba z izvajalcem, gradbeni dnevnik oziroma drugo dokazilo o začetku del* | 5 točk |
|  | Prijavljena investicija se še ni začela izvajati, a ima že izveden postopek javnega naročila za izbor izvajalca del in veljavno gradbeno dovoljenje, če ga potrebuje  *\*obvezna dokazila k vlogi: gradbeno dovoljenje (če je potrebno), podpisana pogodba z izvajalcem* | 4 točke |
|  | Prijavljena investicija ima pridobljeno gradbeno dovoljenje oziroma gradbenega dovoljenja ne potrebuje, vendar javno naročilo za izvedbo del še ni oddano  *\*obvezno dokazilo k vlogi: gradbeno dovoljenje (če je potrebno)* | 1 točka |
|  | Za prijavljeno investicijo je potrebno gradbeno dovoljenje, ki še ni pridobljeno | 0 točk |
| **6.** | **MOŽNOST KORIŠČENJA DODELJENIH SREDSTEV V LETU 2024 (glede na sklop in podsklop kamor se uvršča prijavljena investicija)** | **SKUPAJ 10** |
|  | 100% (občina načrtuje porabo vseh sredstev v letu 2024) | 10 točk |
|  | 90% - <100% | 9 točk |
|  | 80% - <90% | 8 točk |
|  | 70% - <80% | 7 točk |
|  | 60% - <70% | 6 točk |
|  | 50% - <60% | 5 točk |
|  | 40% - <50% | 4 točke |
|  | 30% - <40% | 3 točke |
|  | 20% - <30% | 2 točki |
|  | 10% - <20% | 1 točka |
|  | <10% | 0 točk |

|  |  |
| --- | --- |
| **Točka** | **MERILA SKLOPA 2 SE BODO PREVERILA:** |
| 1., 2., 3.4., 4. in 6. | Prijavni obrazec prijavitelja |
| 3.1 | Uredba o metodologiji za določitev razvitosti občin za leto 2024 in 2025 (Uradni list RS, št. [132](http://www.uradni-list.si/1/objava.jsp?sop=2021-01-4389)/2023) |
| 3.2 | Spletna aplikacija LPŠ občine |
| 3.3 | Pregled podatkov o sofinanciranju po letih, ki ga vodi MGTŠ |
| 4.1 in 4.2 | Pogoji, pravila in kriteriji za registriranje in kategoriziranje športnikov v Republiki Sloveniji |
| 5. | Obvezna dokazila k vlogi |

**Dodatno točkovanje:**

* Občinam prijaviteljicam, ki so oddale vlogo na SKLOP 2 tega javnega razpisa in se nahajajo v območju znotraj meja Triglavskega narodnega parka kot te meje določa prvi odstavek 9. člena Zakona o Triglavskem narodnem parku (Uradni list RS, št. 52/10, 46/14 – ZON-C, 60/17, 82/20 in 18/23 – ZDU-1O), se skladno s šestim odstavkom 11. člena ZNTP-1 pripiše **dodatnih 5,5 točk**.
* Občinam prijaviteljicam, ki so oddale vlogo na SKLOP 2 tega javnega razpisa in se nahajajo na obmejnem problemskem območju iz Zakona o spodbujanju skladnega regionalnega razvoja (Uradni list RS, št. 20/11, 57/12, 46/16 in 18/23 – ZDU-1O – v nadaljevanju ZSRR-2) in kot jih določa Uredba o določitvi obmejnih problemskih območij (Uradni list RS, št. 22/11, 97/12, 24/15, 35/17, 101/20 in 112/22), se skladno s 5. odstavkom 24. člena ZSRR-2 pripiše **dodatnih 5,5 točk**.
* Občinam prijaviteljicam, ki so oddale vlogo na SKLOP 2 tega javnega razpisa in se njihova investicija nanaša na ureditev dostopnosti za funkcionalno ovirane, se pripiše **dodatne 3 točke**.
* Občinam prijaviteljicam, ki so oddale vlogo na SKLOP 2 tega javnega razpisa in se njihova investicija nanaša protipoplavno in/ali protiplazno zaščito, se pripiše **dodatne 3 točke.**

Strokovna komisija za sofinanciranje predlaga vloge po vrstnem redu skupnega števila dobljenih točk od najbolje do najslabše ocenjene.

V primeru, da bo več vlog ocenjenih z enakim skupnim številom točk, bodo imele prednost vloge, ki bodo izkazovale večjo vrednost prijavljene investicije (z vključenim DDV).

**Velja smiselno za oba sklopa (SKLOP 1 in SKLOP 2):**

**Razdelitev sredstev:**

Sredstva, namenjena sofinanciranju v letih 2024 in 2025, bodo razdeljena prijaviteljem po vrstnem redu glede na število prejetih točk po posameznem sklopu, glede na razpoložljiva sredstva v letih 2024 in 2025, do porabe razpoložljivih sredstev.

**Prenos nerazdeljenih sredstev na drug sklop:**

V primeru, da ostane del sredstev na enem sklopu nerazdeljen (v okviru tega sklopa so ostala razpoložljiva sredstva, ker ni bilo prijavljenih dovolj ustreznih projektov za razdelitev vseh sredstev), se ta sredstva po potrebi lahko prenesejo na drug sklop, v katerem se dodatno izberejo investicije po vrstnem redu glede na doseženo število točk, do porabe razpisanih sredstev.

O prenosu sredstev odloči strokovna komisija s sklepom. Ministrstvo informacijo o prenosu sredstev objavi na svoji spletni strani.

**Nižje sofinanciranje od zaprošenega:**

V primeru, ko ni na voljo dovolj razpisanih sredstev, da bi lahko z njimi podprli celotno zaprošeno vrednost sofinanciranja zadnje vloge[[7]](#footnote-7), ima občina prijaviteljica, ki jo je vložila, možnost sprejeti nižjo vrednost sofinanciranja v primerjavi s tisto, za katero je kandidirala. V tem primeru mora izkazati, da bo kljub prejemu nižjega sofinanciranja s strani MGTŠ za celotno vrednost prijavljene investicije, vključno z DDV, zagotovila druge vire financiranja. V kolikor občina prijaviteljica potrdi, da sprejema zmanjšan obseg sofinanciranja za izvedbo prijavljene investicije in izkaže, da ima za celotno vrednost prijavljene investicije zagotovljene druge vire financiranja, MGTŠ izda odločbo o izboru vloge z zmanjšanim obsegom sofinanciranja. Če občina prijaviteljica ne sprejme nižje vrednosti sofinanciranja, se ta možnost ponudi naslednji občini prijaviteljici v vrsti za sofinanciranje glede na višino prejetih točk.

1. **Višina sredstev in višina ter intenzivnost sofinanciranja izbranih prijavljenih investicij**

Skupna višina sredstev, namenjenih za izvedbo tega javnega razpisa, znaša 32.418.787 EUR. Višina sredstev, ki jih MGTŠ v letu 2024 namenja za sofinanciranje investicij skladno s tem javnim razpisom, je do 22.418.787 EUR. Pravice porabe so zagotovljene na PP 231695 - Investicije v športno infrastrukturo, na kontu 4320 - Investicijski transferji občinam. Zaradi narave investicij (priprave in izvedbe gradbenih del) MGTŠ načrtuje sredstva na proračunski postavki tudi za leto 2025, in sicer v višini 10.000.000 EUR.

Razpisana sredstva za leto 2024 so na voljo samo v proračunskem letu 2024 iz česar sledi, da je obdobje javnih izdatkov oziroma skrajni rok, do katerega lahko MGTŠ občinam prijaviteljicam izplačuje zahtevke za sofinanciranje upravičenih stroškov po tem javnem razpisu do najkasneje 31. 12. 2024.

Razpisana sredstva za leto 2025 so na voljo samo v proračunskem letu 2025 iz česar sledi, da je obdobje javnih izdatkov oziroma skrajni rok, do katerega lahko MGTŠ občinam prijaviteljicam izplačuje zahtevke za sofinanciranje upravičenih stroškov po tem javnem razpisu do najkasneje 31. 12. 2025.

**Intenzivnost sofinanciranja znaša do 100% upravičenih stroškov[[8]](#footnote-8).**

**SKLOP 1**

Okvirna višina razpisanih sredstev za sofinanciranje prijavljenih investicij iz SKLOPA 1 znaša 24.000.000 EUR, od tega 15.000.000 EUR v letu 2024 in 9.000.000 EUR v letu 2025. MGTŠ bo sofinanciralo prijavljene investicije po naslednjih podsklopih:

* Pri podsklopu A), kjer je načrtovana vrednost prijavljene investicije višja od 2.000.000 EUR z DDV:

**Izbrane prijavljene investicije bodo sofinancirane v višini do 1.000.000 EUR****, v letih 2024 in 2025.**

* Pri podsklopu B), kjer je načrtovana vrednost prijavljene investicije višja od 1.000.000 EUR z DDV in ne presega 2.000.000 EUR z DDV:

**Izbrane prijavljene investicije bodo sofinancirane v višini do 500.000 EUR, v letih 2024 in 2025.**

* Pri podsklopu C), kjer je načrtovana vrednost prijavljene investicije višja od 500.000 EUR z DDV in ne presega vrednosti 1.000.000 EUR z DDV:

**Izbrane prijavljene investicije bodo sofinancirane v višini do 250.000 EUR, v celoti v letu 2024.**

* Pri podsklopu D), kjer je načrtovana vrednost prijavljene investicije višja od 200.000 EUR z DDV in ne presega vrednosti 500.000 EUR z DDV:

**Izbrane prijavljene investicije bodo sofinancirane v višini do 100.000 EUR, v celoti v letu 2024.**

* Pri podsklopu E), kjer je načrtovana vrednost prijavljene investicije najmanj 75.000 EUR z DDV in ne presega vrednosti 200.000 EUR z DDV:

**Izbrane prijavljene investicije bodo sofinancirane v višini do 50.000 EUR, v celoti v letu 2024.**

V primeru, da vrednost investicije med izvajanjem pade pod vrednost, zahtevano za posamezni sklop, se sofinanciranje ustrezno zniža in preveč izplačana sredstva vrnejo s pripadajočimi obrestmi.

**SKLOP 2**

Okvirna višina razpisanih sredstev za sofinanciranje prijavljenih investicij iz SKLOPA 2 znaša 8.418.787 EUR, od tega 7.418.787 EUR v letu 2024 in 1.000.000 EUR v letu 2025. MGTŠ bo sofinanciralo prijavljene investicije po naslednjih podsklopih:

* Pri podsklopu A), kjer je načrtovana vrednost prijavljene investicije višja od 1.000.000 EUR z DDV:

**Izbrane prijavljene investicije bodo sofinancirane v višini do 500.000 EUR, v letih 2024 in 2025.**

* Pri podsklopu B), kjer je načrtovana vrednost investicije višja od 500.000 EUR z DDV in ne presega vrednosti 1.000.000 EUR z DDV:

**Izbrane prijavljene investicije bodo sofinancirane v višini do 250.000 EUR, v celoti v letu 2024.**

* Pri podsklopu C), kjer je načrtovana vrednost investicije višja od 200.000 EUR z DDV in ne presega vrednosti 500.000 EUR z DDV:

**Izbrane prijavljene investicije bodo sofinancirane v višini do 100.000 EUR, v celoti v letu 2024.**

* Pri podsklopu D), kjer je načrtovana vrednost prijavljene investicije najmanj 75.000 EUR z DDV in ne presega vrednosti 200.000 EUR z DDV:

**Izbrane prijavljene investicije bodo sofinancirane v višini do 50.000 EUR, v celoti v letu 2024.**

V primeru, da vrednost investicije med izvajanjem pade pod vrednost zahtevano za posamezni sklop, se sofinanciranje ustrezno zniža in preveč izplačana sredstva vrnejo s pripadajočimi obrestmi.

1. **Upravičeni in neupravičeni stroški**

Maksimalna višina sofinanciranja upravičenih stroškov izbrane prijavljene investicije bo določena s pogodbo o sofinanciranju.

Obdobje, ko lahko občini prijaviteljici v letu 2024 nastanejo upravičeni stroški, ki so predmet sofinanciranja SKLOPA 1 (točka 8.1.) in SKLOPA 2 (točka 8.2), je od 1. 1. 2024 pa do najkasneje 20. 11. 2024.

Obdobje, ko lahko občini prijaviteljici v letu 2025 nastanejo upravičeni stroški, ki so predmet sofinanciranja SKLOPA 1 (točka 8.1.) in SKLOPA 2 (točka 8.2), je od 1. 1. 2024 pa do najkasneje 20. 11. 2025.

Prejemnik je dolžan vse stroške prijavljene investicije voditi na posebnem ločenem stroškovnem mestu.

**Upravičeni stroški – velja smiselno za oba sklopa (SKLOP 1 in SKLOP 2):**

* stroški investicijske in projektne dokumentacije,
* stroški gradbenih del,
* stroški nabave in vgradnje vgradne športne opreme,
* nepovračljivi DDV[[9]](#footnote-9) za stroške iz prejšnjih treh alinej (v primeru, da želi občina prijaviteljica uveljavljati nepovračljivi DDV kot upravičen strošek, mora izpolniti prilogo 6).

**8.1 Upravičeni stroški pri SKLOPU 1:**

V okviru SKLOPA 1 MGTŠ sofinancira **upravičene stroške** prijavljenih investicij, ki zajemajo obnove, novogradnje in rekonstrukcije javnih športnih objektov in stroške vgradnje športne opreme v navedene objekte:

1. **Upravičeni stroški obnove, novogradnje in rekonstrukcije javnih športnih objektov zajemajo izvedbo gradbenih del in drugih del, povezanih z gradnjo, ki obsega novogradnjo, rekonstrukcijo, manjšo rekonstrukcijo** in **vzdrževanje objekta** skladno z določili Gradbenega zakona (Uradni list RS, št. 199/21 in 105/22 – ZZNŠPP in 133/23 – v nadaljevanju GZ -1) in Uredbe o razvrščanju objektov (Uradni list RS, št. [96/22](http://www.uradni-list.si/1/objava.jsp?sop=2022-01-2391)) - Priloga 1, 2, 3, kot sledi:

* **novogradnja** je gradnja, katere posledica je novozgrajeni objekt ali prizidava; prizidava je gradnja, pri kateri se gabariti obstoječega objekta povečajo v horizontalni ali vertikalni smeri;
* **rekonstrukcija** je spreminjanje tehničnih značilnosti obstoječega objekta, pri čemer se spreminjajo njegovi konstrukcijski elementi, zmogljivost ali izvedejo druge izboljšave, pri čemer se mora ohraniti vsaj del konstrukcijskih elementov obstoječega objekta, in se gabariti objekta praviloma ne povečajo, lahko pa se zmanjšajo. Povečanje gabaritov je v okviru rekonstrukcije mogoče le zaradi usklajevanja z bistvenimi zahtevami, kot jih za objekte določajo predpisi, ki urejajo graditev. Rekonstrukcija je tudi takšna sprememba namembnosti, zaradi katere se objekt razvrsti v višjo vrsto zahtevnosti v skladu s predpisom, ki ureja razvrščanje objektov glede na zahtevnost gradnje
* **manjša rekonstrukcija** so dela, ki niso vzdrževanje objekta in niso rekonstrukcija, so pa izboljšava ali zamenjava več posameznih konstrukcijskih elementov, s katero se ne ogroža stabilnost konstrukcije, zamenjava elementov javnega vodovoda, javne kanalizacije, večji preboji konstrukcije, vgradnja dvigal v notranjosti objekta in manjše povečanje prostornine, ki ne poveča bruto tlorisne površine objekta, ter prizidava zunanjega stopnišča ali dvigala, ki ne povezuje več kot treh etaž. Uredba o razvrščanju objektov v Prilogi 2 določa dela – manjše rekonstrukcije;
* **vzdrževanje objekta** so dela, namenjena ohranjanju uporabnosti in vrednosti objekta, izboljšave, ki upoštevajo napredek tehnike, in manjši inštalacijski preboji. Uredba o razvrščanju objektov v Prilogi 3 določa dela – vzdrževanje objekta.

Med upravičene stroške obnove, novogradnje in rekonstrukcije javnih športnih objektov sodijo tudi stroški v zvezi s pripravo **investicijske in projektne dokumentacije.**

1. **Upravičeni stroški vgradnje športne opreme v javnih športnih objektih zajemajo menjavo opreme zaradi dotrajanosti in varnosti uporabnikov ali izvedbo/nakup manjkajoče nove športne opreme kot na primer:**

* menjava ali nabava novih sedežnih mest, obnova/nova ali elektrifikacija tribun, menjava ali obnova košarkarske konstrukcije, pregradnih zaves, golov, športnega poda, rokometnih golov, plezal, letvenikov, orodij dvoranske gimnastike, mehkih in akustičnih oblog, semaforjev in podobno in
* stroški v zvezi s pripravo **investicijske in projektne dokumentacije**.

**8.2. Upravičeni stroški pri SKLOPU 2:**

V okviru SKLOPA 2 MGTŠ sofinancira **upravičene stroške** prijavljenih investicij, ki zajemajo posodobitev ali vzpostavitev novih zunanjih športnih površin in/ali zunanje vgradnje športne opreme:

1. **Upravičeni stroški posodobitev** ali **vzpostavitev novih** **javnih** **zunanjih športnih površin** morajo biti skladni z določili Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP), ki med drugim določa, da je prostorska ureditev sklop obstoječih ali usklajeno načrtovanih posegov v prostor in dejavnosti v določenem območju, in sicer:

* **posodobitve** grajenih športnih površin v poselitvenem območju, ki niso v naravnem stanju, ker so utrjene, tlakovane, pozidane torej že utrjene površine za šport in rekreacijo. Posodobitve javnih površin, ki predstavljajo odprte prostorske ureditve namenjene splošni rabi, naravna ali ustvarjena z gradbenimi ali drugimi posegi v prostor, kot so med drugim tudi športna igrišča in druge površine za rekreacijo ter prosti čas;
* **nove športne površine**, ki se zagotavljajo v ureditvenih in zunaj ureditvenih območij naselij in

Med upravičene stroške posodobitve ali vzpostavitve novih javnih zunanjih športnih površin sodijo tudi stroški v zvezi s pripravo **investicijske in projektne dokumentacije**.

1. **Upravičeni stroški zunanje vgradnje športne opreme** zajemajo stroškekot na primer:

* oprema za vsa šolska igrišča, celotne športne parke, street workouti (zunanji fitnes,…), igrišče z vso pripadajočo opremo (goli, koši, vgradna oprema za atletiko,…) balinišča, atletske steze, skate parki, ograjena igrišča, ki omogočajo vadbo prve triade in rekreativcem, odbojka na mivki, razne podlage za vsa igrišča in podobno ter
* stroški v zvezi s pripravo **investicijske in projektne dokumentacije**.

Ker je namen sofinanciranja investicij v vgradnjo športno opremo povečati dostopnost vadbe celotni populaciji in s tem večji uporabnosti ter varnosti športne infrastrukture, mora imeti vgradnja oprema, ki je predmet sofinanciranja, ustrezne certifikate s katerimi se potrjuje kvaliteta in standard za varnost naprav.

**8.3. Neupravičeni stroški za SKLOP 1 in SKLOP 2:**

Stroški, ki niso upravičeni in niso predmet sofinanciranja, vendar lahko nastanejo pri izvajanju aktivnosti so:

* stroški gradbenega nadzora, najema kreditov,
* stroški prispevkov za dovoljenja in komunalne priključke,
* davek na dodano vrednost, če je povračljiv, ter drugi davki in dajatve,
* bančni stroški za vodenje računov,
* stroški za pravno svetovanje, notarski stroški, stroški za tehnično ali finančno strokovno znanje, računovodski in revizijski stroški,
* stroški bančnih garancij ali drugih finančnih institucij,
* denarne kazni, penali in stroški sodnih postopkov,
* drugi stroški, ki niso predhodno odobreni s strani ministrstva.

Ne glede na navedbe v vlogi stroški za katere je ali bo občina prejela sredstva iz drugih virov, niso predmet sofinanciranja (prepoved dvojnega sofinanciranja).

Občine prijaviteljice morajo pri naročanju blaga in storitev spoštovati zahteve Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F – v nadaljevanju: ZJN-3) in v kolikor jih imajo, tudi svoja lastna pravna pravila v zvezi z naročanjem. Nabave so dovoljene le od tretjih oseb, ki niso povezane z občino prijaviteljico oziroma kupcem. Sofinancirana sredstva se morajo amortizirati, vključiti v sredstva občine prijaviteljice, ki prejme sofinanciranje. Do sofinanciranja je upravičena le nova oprema skladno z opredelitvijo v okviru SKLOPA 1 ali SKLOPA 2.

1. **Obdobje za porabo sredstev**

Za razpisana sredstva za sofinanciranje SKLOPA 1 in SKLOPA 2, ki morajo biti porabljena v letu 2024, bo zadnji rok za predložitev e-računa, ki bo podlaga za izplačilo sredstev sofinanciranja, najkasneje 20.11. 2024.

Za razpisana sredstva za sofinanciranje SKLOPA 1 in SKLOPA 2, ki morajo biti porabljena v letu 2025, bo zadnji rok za predložitev e-računa, ki bo podlaga za izplačilo sredstev sofinanciranja, najkasneje 20. 11. 2025.

V kolikor bo do 20. 11. 2024 nastalo manj upravičenih stroškov od višine odobrenega sofinanciranja v letu 2024, bo prijavitelju izplačano le toliko sredstev, kolikor je do 20. 11. 2024 nastalo upravičenih stroškov in za katere bo prijavitelj izstavil e-račun oz. zahtevek ter izkazal upravičenost stroškov.

V kolikor bo do 20. 11. 2025 nastalo manj upravičenih stroškov od višine odobrenega sofinanciranja v letu 2025, bo prijavitelju izplačano le toliko sredstev, kolikor je do 20. 11. 2025 nastalo upravičenih stroškov in za katere bo prijavitelj izstavil e-račun oz. zahtevek ter izkazal upravičenost stroškov.

Dinamika izstavljanja e-računov oz. zahtevkov se za posamezno izbrano (podprto) prijavljeno investicijo določijo s pogodbo o sofinanciranju. Maksimalna višina sofinanciranja posameznih upravičenih stroškov je določena s pogodbo. Sofinancira se do 100% pogodbene vrednosti sofinanciranja.

1. **Izplačila sredstev za sofinanciranje**

MGTŠ bo odobrena sredstva za sofinanciranje izplačeval na osnovi prejetih e-računov skupaj z dokazili o nastanku upravičenih stroškov (realizacija). Vrednosti dokazil o realizaciji morajo biti najmanj v višini vrednosti sofinanciranja. K e-računu se priložijo najmanj naslednje obvezne priloge:

1. Sklep o izbiri izvajalca skladno z določbami veljavnega zakona, ki ureja področje javnih naročil, je prejemnik sredstev dolžan posredovati ministrstvu le enkrat, in sicer takrat, ko predloži prvi e- račun, ki se nanaša na izbranega izvajalca.
2. Račun oziroma situacijo, potrjeno s strani nadzornega organa in odgovornega zastopnika prejemnika sredstev ter z originalno oznako, da je kopija enaka originalu – dokazilo o realizaciji del ali nakupov, ki se nanašajo na upravičene stroške.
3. Potrdilo o plačilu računa oz. situacije iz točke b.
4. Potrdilo o dobavi in montaži.
5. Fotografije izvedenih del ali opreme.
6. Izpis iz stroškovnega mesta za zadevni projekt.
7. Certifikati, s katerimi se potrjuje kvaliteta in standard varnosti vgrajene športne opreme, športne površine, materialov, itd.

V primeru, ko je za izvedbo prijavljene investicije potrebno gradbeno dovoljenje in ga upravičenec ni priložil ob prijavi na ta javni razpis, ga mora priložiti najkasneje do oddaje prvega zahtevka za sofinanciranje (k prvemu e-računu).

1. **Poročanje**

Prejemnik sredstev bo moral v času trajanja pogodbe MGTŠ posredovati poročila o izvajanju aktivnosti, in sicer:

1. poročilo o izvajanju projekta ob vsakem izdanem zahtevku oz. e-računu,
2. zaključno poročilo prijavljene investicije skladno s pogodbo,
3. poročila na posebno zahtevo ministrstva.
4. **Način prijave in razpisni rok**

Rok za prijavo na razpis je 31. 5. 2024.

Pisne prijave na razpisnih obrazcih pošljite ali dostavite na naslov Ministrstvo za gospodarstvo, turizem in šport, Kotnikova ulica 5, 1000 Ljubljana, najkasneje do roka za prijavo na razpis.

Šteje se, da je prijava prispela pravočasno, če je bila oddana z navadno poštno pošiljko in najkasneje na dan roka za prijavo na razpis prispela na Ministrstvo za gospodarstvo, turizem in šport, kar je razvidno iz sprejemne štampiljke, če je bila najkasneje na dan roka za prijavo na razpis oddana na pošti s priporočeno pošiljko ali je do 15. ure tega dne bila oddana v vložišču Ministrstva za gospodarstvo, turizem in šport, Kotnikova ulica 5, 1000 Ljubljana.

Prijava mora biti predložena v zaprtem ovitku, ovitek pa mora biti na sprednji strani opremljen z ustreznim napisom:

* za prijavo na SKLOP 1: **»Ne odpiraj SKLOP 1; (4300-8/2024)«**
* za prijavo na SKLOP 2: **»Ne odpiraj SKLOP 2; (4300-8/2024)«**

**Ovojnice, ki ne bodo označene v skladu s prejšnjim odstavkom, bodo s sklepom zavržene.**

Na ovitku mora biti označen naziv in naslov pošiljatelja.

Upoštevane bodo le pravočasne prijave, ki bodo izpolnjevale vse zahteve tega razpisa in za katere bodo prijavitelji v rokih, določenih v razpisu oziroma pozivih ministrstva v skladu z razpisom, zagotovili potrebno dokumentacijo. Prepozne prijave bodo s sklepom zavržene.

Prijave, ki ne bodo oddane na predpisanih obrazcih, ki so del razpisne dokumentacije, bodo pozvane k dopolnitvi vloge.

Vsaka vloga mora biti v svoji ovojnici oz. svojem ovitku.

Za vsako vlogo mora občina prijaviteljica priložiti tudi elektronsko obliko vseh obrazcev in prijavne dokumentacije\*, ki so shranjeni na digitalnem nosilcu podatkov (občina prijaviteljica digitalni nosilec podatkov priloži k pisni prijavi v ovojnici oz. ovitku).

*\*na digitalnem nosilcu podatkov je lahko priložena Word (.doc, .docx), Excel (.xls, .xlsx) ali .pdf oblika dokumentacije.*

1. **Datum odpiranja vlog**

Odpiranje vlog bo opravila strokovna komisija v roku 8 dni po izteku roka za oddajo vlog. Strokovna komisija bo odprla pravilno označene in pravočasne vloge. Odpiranje vlog ne bo javno.

1. **Postopek pregleda vlog**

Prijavitelje, ki bodo oddali nepopolne vloge, bo strokovna komisija pozvala k dopolnitvi. Vse nepopolne vloge, ki ne bodo dopolnjene skladno s pozivi ali v zahtevanem roku, bodo zavržene. Strokovna komisija bo pregledala ali popolne vloge izpolnjujejo vse pogoje iz javnega razpisa in razpisne dokumentacije in nato vloge, ki izpolnjujejo vse pogoje, ocenila na podlagi pogojev in meril, navedenih v javnem razpisu.

1. **Ocenjevanje vlog**

Vloge, ki izpolnjujejo pogoje, bo ocenjevala strokovna komisija po merilih, določenih v javnem razpisu. Vloge v okviru posameznega sklopa (SKLOP 1 oziroma SKLOP 2) bo strokovna komisija razvrstila glede na prejete točke v skladu s prejšnjim stavkom. Za sofinanciranje bodo izbrane vloge po vrstnem redu od najvišjega seštevka doseženih točk do razdelitve sredstev, namenjenih posameznemu sklopu.

1. **Obveščanje o izboru**

O odobritvi, zavrnitvi ali zavrženju vlog odloči predstojnik MGTŠ. Prijavitelji bodo o izidu javnega razpisa obveščeni z odločbo o izboru.

Zoper odločbo o (ne)izboru, lahko prijavitelj v tridesetih (30) dneh od prejema odločbe sproži upravni spor z vložitvijo tožbe na Upravno sodišče Republike Slovenije. Predmet tožbe ne morejo biti postavljena merila za ocenjevanje vlog. Vložena tožba ne zadrži podpisa pogodb o dodelitvi sredstev z ostalimi (izbranimi) končnimi prejemniki.

Rezultati predmetnega javnega razpisa so informacije javnega značaja in bodo objavljeni na spletni strani ministrstva.

1. **Rok za podpis pogodbe**

Rok za podpis pogodbe je 8 dni od poziva k podpisu pogodbe.

V primeru, da v predvidenem času ne pride do podpisa pogodbe, se smatra, da je izbrani prijavitelj odstopil od podpisa pogodbe in s tem sofinanciranja prijavljenega projekta.

1. **Razpoložljivost razpisne dokumentacije**

Razpisna dokumentacija je dosegljiva na spletni strani Ministrstva za gospodarstvo, turizem in šport, Kotnikova ulica 5, 1000 Ljubljana na spletnem naslovu <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave>.

Razpisne obrazce (v prilogah 1 do 5) lahko prijavitelji natisnejo ali jih prevzamejo na Direktoratu za šport, Dunajska cesta 167, Ljubljana. Izpolnjene razpisne obrazce podpiše pooblaščena oseba prijavitelja. Podpisane obrazce prijavitelji pošljejo ali dostavijo v skladu z 12. točko tega razpisa.

1. **Omogočanje nadzora**

Izbrani prijavitelj bo dolžan omogočiti ministrstvu ter vsem ostalim pristojnim nadzornim institucijam (Urad za nadzor proračuna, Računsko sodišče, kontrolna enota MGTŠ, skrbnik pogodbe, organi pregona, ipd.), nadzor nad namensko porabo sredstev in vsemi ostalimi pogodbenimi določili in sicer na način, da je ob vsakem času možno preverjanje izvajanja ter je omogočen vpogled v vso dokumentacijo v zvezi s prijavljeno investicijo. Nadzor se nanaša tako na računovodsko kot ostalo dokumentacijo ter vpogled v podatke o doseganju zastavljenih ciljev.

1. **Komuniciranje in obveščanje**

Izbrani prijavitelj je dolžan na svojih spletnih straneh objaviti in na objekt ki je predmet prijavljene investicije postaviti najmanj osnovne informacije o sofinanciranju prijavljene investicije s strani MGTŠ (opis investicije, vrednost investicije, vrednost sofinanciranja).

1. **Dodatne informacije**

Dodatne informacije v zvezi s prijavo prijav in pojasnila k razpisni dokumentaciji so prijavitelju dosegljive na podlagi pisnega zaprosila, posredovanega na elektronski naslov [gp.mgts@gov.si](mailto:gp.mgts@gov.si).

Vprašanja morajo prispeti na zgornji naslov najkasneje tri delovne dni pred iztekom roka za oddajo vloge. Ministrstvo bo objavilo odgovore na vprašanja najkasneje en delovni dan pred iztekom roka za oddajo vloge, pod pogojem, da je bilo vprašanje posredovano pravočasno. Vprašanja, ki ne bodo pravočasna, ne bodo obravnavana. Objavljeni odgovori na vprašanja postanejo sestavni del razpisne dokumentacije. Vprašanja in odgovori bodo javno objavljeni na spletnem naslovu: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/>.

Vprašanja in odgovori bodo objavljeni na spletni strani, zato bodite pri postavljanju vprašanj pazljivi, da v njih ne razkrivate morebitnih osebnih podatkov, poslovnih skrivnosti in drugih podatkov, ki ne smejo biti javno objavljeni.

Potencialni prijavitelji bodo o vseh novostih sproti obveščeni preko spletne strani <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/>.

1. **Druge določbe javnega razpisa**

Ministrstvo lahko kadarkoli razveljavi, prekliče ali spremeni javni razpis z objavo v Uradnem listu RS.

Matjaž HAN

minister

**2. NAVODILA PRIJAVITELJEM ZA PRIPRAVO VLOG IN IZPOLNJEVANJE OBRAZCEV**

Pri pripravi vloge na javni razpis je potrebno upoštevati naslednje:

**2.1 Prijava**

Vsaka prijava se lahko nanaša izključno na eno investicijo, ki je predmet tega razpisa.

Vsaka prijava mora, poleg fizične dokumentacije, vsebovati tudi elektronsko verzijo celotne dokumentacije (shranjene na digitalnem nosilcu podatkov).

**2.2. Število prijav**

Občine in mestne občine se lahko na posamezni sklop prijavijo z eno investicijo. To pomeni z eno investicijo na SKLOP 1, in sicer na enega od podsklopov A), B) C), D) ali E) in z drugo investicijo na SKLOP 2, in sicer na enega od podsklopov A), B), C) ali D).

**2.3. Stroški prijave**

Vsi stroški prijave na javni razpis bremenijo prijavitelja in niso upravičeni stroški za sofinanciranje.

**2.4. Javnost podatkov**

Vsi podatki iz vloge prijavitelja, razen osebnih podatkov odgovornih oseb, so javni.

**2.5. Ostali pogoji, ki morajo biti izpolnjeni za kandidiranje**

Prijavitelji morajo priložiti vsa zahtevana dokazila o izpolnjevanju pogojev za kandidiranje in v vlogi jasno predstaviti in vsebinsko opredeliti, da izpolnjujejo posamezne pogoje za kandidiranje.

Vloge, ki ne bodo izpolnjevale pogojev za kandidiranje, bodo zavrnjene. Vloge, ki bodo ocenjevane na osnovi meril, morajo izpolnjevati vse naštete pogoje za kandidiranje**.**

**2.6. Utemeljitve posameznih navedb**

Pomembno je, da prijavitelj ustrezno in s točnimi podatki izpolni prijavni obrazec. To bo omogočalo lažje preverjanje tehtnosti vloge kot tudi ustrezno ocenitev vloge. Iz predstavitve prijavljene investicije mora biti jasno razvidna medsebojna sinergija posameznih aktivnosti in skupno sledenje strateškemu cilju investicije.

2.7 Vsebina vloge

Vloga za SKLOP 1 in SKLOP 2 mora vsebovati:

|  |  |
| --- | --- |
| 10.1 | Izpolnjen in ožigosan prijavni obrazec, podpisan s strani pooblaščene osebe prijavitelja. |
| 10.2 | Izjava o strinjanju in o izpolnjevanju razpisnih pogojev iz katere izhaja, da :  - je vrednost prijavljene investicije, glede na prijavo na razpisan SKLOP 1 ali SKLOP 2, skladna z razpisnimi pogoji;  - je projekt občine uvrščen v veljavni občinski proračun ali spremembe občinskega proračuna za obdobje trajanja projekta, in sicer v načrt razvojnih programov (v nadaljevanju: NRP občine) – tretji del občinskega proračuna;  - ima prijavitelj za investicijo, ki je predmet prijave izdelano in veljavno investicijsko dokumentacijo, ki je izdelana skladno z Uredbo o enotni metodologiji za pripravo investicijske dokumentacije na področju javnih financ (UL RS, št.: 60/2006, 54/2010 in 27/2016) in potrjena s sklepom o potrditvi investicijske dokumentacije s strani odgovorne osebe občine;  - se prijavljena investicija fizično ni začela izvajati pred 1. 1. 2024 (izjema so investicije, ki so se začele fizično izvajati v letu 2023, niso izpolnjevale pogojev za prijavo na Javni razpis za izbor sofinanciranja investicij v obnovo večnamenskih športnih dvoran ali telovadnic in posodobitve ali vzpostavitve novih zunanjih športnih površin v letu 2023 ter na dan roka za oddajo vlog na javni razpis še niso zaključene).  Fizični pričetek pomeni pričetek obnove, novogradnje, rekonstrukcije in/ali vgradnje športne opreme (za SKLOP 1), začetek posodobitve ali vzpostavitve novih zunanjih površin in zunanje vgradnje športne opreme (za SKLOP 2). Priprava investicijske in projektne dokumentacije ne pomeni fizičnega pričetka del.  - za prijavljeno investicijo upravičeni stroški niso nastali pred 1. 1. 2024 (izjema je strošek v zvezi s pripravo investicijske in projektne dokumentacije, ki predstavlja upravičen tudi v primeru, ko je bila investicijska in projektna dokumentacija izdelana pred 1. 1. 2024).  - se načrtuje, da se bo prijavljena investicija zaključila najkasneje do 31. 8. 2025 (za investicije, ki bodo sofinancirane v letu 2024) oziroma najkasneje do 31. 8. 2026 (za investicije, ki bodo sofinancirane v letih 2024 in 2025);  - se prijavitelj strinja, da v primeru znižanja vrednosti investicije pod vrednost podsklopa, za katerega je prejel sredstva, preveč izplačana sredstva vrne s pripadajočimi zakonskimi zamudnimi obrestmi od dne izplačila;  - so za investicijo, ki je predmet prijave, v celoti zagotovljena sredstva za zaprtje finančne konstrukcije;  **-** vse kopije, ki so priložene k vlogi, ustrezajo originalom;  - so vse navedbe, ki so podane v vlogi, resnične in ustrezajo dejanskemu stanju;  - so vsi podatki, navedeni v vlogi prijavitelja, točni kar občina zagotavlja z podpisom odgovorne osebe. |
| 10.3 | Parafiran vzorec pogodbe. |
| 10.4 | Investicijsko dokumentacijo, ki je izdelana skladno z Uredbo UEM ter podpisan(e) in žigosan(e) sklep(e) o potrditvi investicijske dokumentacije s strani odgovornega organa oziroma osebe občine, iz katerih so razvidni vsi viri financiranja. |
| 10.5 | Ožigosan in podpisan obrazec 3 – NRP, s katerim občina izkaže, da ima projekt uvrščen v veljavni občinski proračun. |
| 10.6 | SKLOP 1:   * Dokazilo o lastništvu predmetnega objekta ali * Dokazilo o drugi dolgoročni pravici\*   SKLOP 2:   * Dokazilo o lastništvu predmetnega zemljišča ali * Dokazilo o drugi dolgoročni pravici\*   *\*Občina prijaviteljica na nepremičnini (sklop 1) oziroma zemljišču (sklop 2) izkaže drugo dolgoročno pravico, ki je pridobljena najmanj za čas celotne amortizacije predmeta investicije.* |
| 10.7 | SKLOP 1: DGD – projekt - Vodilna mapa - 01 ali idejna zasnova ali popis del.  SKLOP 2: Idejna zasnova ali popis del. |
| 10.8 | Izpolnjen in podpisan obrazec za oceno okoljskega vpliva (vezano na Metodologijo za zeleno proračunsko načrtovanje z dne 21. 9. 2023). |
| 10.9 | Občina prijaviteljica mora imeti pravico graditi oziroma posegati v prostor v skladu z veljavno gradbeno zakonodajo. V primerih, ko je za izvedbo prijavljene investicije potrebno gradbeno dovoljenje, ga mora občina prijaviteljica priložiti ob prijavi na ta javni razpis oziroma najkasneje do oddaje prvega zahtevka za sofinanciranje. |
| 10.10 | Občina prijaviteljica, poleg gradbenega dovoljenja (če ga projekt potrebuje), kot dokazilo za izpolnjevanje merila 5 priloži podpisano pogodbo z izvajalcem, gradbeni dnevnik oziroma drugo dokazilo o začetku del.  Občina prijaviteljica priloži pisno mnenje pooblaščenega strokovnjaka, da gre za manjšo rekonstrukcijo oziroma da gradbeno dovoljenje ni potrebno. |
| 10.11 | V primeru, ko je k vlogi predložena investicijska dokumentacija že novelirana ter hkrati te spremembe (novelacija) še niso veljavno umeščene v NRP občine, mora občina prijaviteljica priložiti podpisano izjavo, da bo najkasneje do izteka roka za dopolnitev vloge, uskladila NRP občine z novelirano investicijsko dokumentacijo. |

Razpisna dokumentacija je dosegljiva na spletni strani Ministrstva za gospodarstvo, turizem in šport, Kotnikova ulica 5, 1000 Ljubljana na spletnem naslovu: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave>.

**3. PRILOGE**

V prilogi:

* PRILOGA 1 - prijavni obrazec SKLOP 1;
* PRILOGA 2 - prijavni obrazec SKLOP 2;
* PRILOGA 3 - izjava o strinjanju in o izpolnjevanju razpisnih pogojev;
* PRILOGA 4 – obrazec za oceno okoljskega vpliva;
* PRILOGA 5 - vzorec pogodbe o sofinanciranju
* PRILOGA 6 - izjava o priznavanju DDV kot upravičenega stroška

PRILOGA 1 - prijavni obrazec SKLOP 1

**PRIJAVNI OBRAZEC - SKLOP 1**

**PODSKLOP** (ustrezno obkrožite):

* **podsklop A)**
* **podsklop B)**
* **podsklop C)**
* **podsklop D)**
* **podsklop E)**

**1. PODATKI O PRIJAVITELJU**

|  |  |
| --- | --- |
| **NAZIV PRIJAVITELJA** |  |
| Točen naslov (ulica, številka, poštna številka, kraj) |  |
| Telefon |  |
| E – pošta |  |
| Naslov spletne strani |  |
| Številka TRR |  |
| Davčna številka |  |
| Matična številka |  |
| Ime in priimek ter funkcija pooblaščenega zastopnika |  |
| Telefon pooblaščenega zastopnika |  |
| E-pošta pooblaščenega zastopnika |  |
| Ime in priimek, telefon, e-pošta skrbnika pogodbe |  |

**2. PODATKI O PRIORITETNI PRIJAVLJENI INVESTICIJI**

|  |
| --- |
| **Naziv prijavljene investicije** (navedite celotni naziv)**:**  **Navedba neto športne površine, ki je predmet prijave:** |
| **Vrednost prijavljene investicije z DDV:**  **Vrednost prijavljene investicije brez DDV:**  **Vrednost DDV, ki predstavlja upravičen strošek v skladu s tem javnim razpisom (nepovračljiv DDV):**  **Predvideno sofinanciranje MGTŠ:**   * **v letu 2024:** * **v letu 2025:** |

|  |
| --- |
| **Prijavljena investicija** (ustrezno obkrožite):   * **zajema celotni projekt,** * **je le del celotnega projekta občine,** pri čemer celotni projekt občine pomeni tisto investicijo, ki jo občina skladno z Uredbo UEM umešča v veljavni občinski proračun ali v spremembe proračuna v obdobju, kot ga določa ta javni razpis**.**   **Če je prijavljena investicija del celotnega projekta občine, navedite:**   * **Vrednost celotnega projekta občine z DDV:** * **Vrednost celotnega projekta občine brez DDV:** * **Vrednost DDV, ki predstavlja upravičen strošek v skladu s tem javnim razpisom (nepovračljiv DDV):** * **Predvideno sofinanciranje MGTŠ:**   + **v letu 2024:**   + **v letu 2025:** |
| **Prijavljena investicija bo urejala dostopnost dostopnosti za funkcionalno ovirane** (ustrezno obkrožite):   * DA * NE |
| **Prijavljena investicija bo urejala protipoplavno in/ali protiplazno zaščito** (ustrezno obkrožite):   * DA * NE |
| **Športni objekt, ki je predmet prijavljene investicije, ima v spletni aplikaciji e-Šport - Športni objekti status** **objekta** (ustrezno obkrožite):   * »ODDAN« * »VPISAN« * Objekt še ni vpisan, ker gre za novogradnjo. |

|  |
| --- |
| **Namen in cilj prijavljene investicije:**  *Z namenom opišemo temeljne razloge, na podlagi katerih je prišlo do odločitve za začetek aktivnosti. Namen odraža želene koristi (npr. želimo izboljšanje okolja, povečati število uporabnikov športnih površin, število usposobljenosti kadrov, števila poslovnih povezav itd.).*  *Cilj predstavlja načrtovane dosežke po zaključku projekta in naj bodo čimbolj konkretno opredeljeni, tako da jih je možno izmeriti.)* |
| **Opis stanja ter predviden napredek:**  *Opisuje se trenutno stanje v zvezi s projektom, z vidika administrativnih postopkov, predvsem pa z vidika doseganja ciljev oziroma skladnosti z načrtom v investicijski dokumentaciji.* |

|  |  |
| --- | --- |
| **Za prijavljeno investicijo je potrebno GRADBENO DOVOLJENJE** (obkrožiti DA/NE) | DA N E |

|  |  |
| --- | --- |
| ***TRENUTNI STATUS\* PRIJAVLJENE INVESTICIJE***  ***\*navede se status na dan oddaje prijave******na javni razpis*** | Ustrezno označite  (možen je samo en odgovor) |
| Prijavljena investicija se že izvaja (projekt ima pridobljeno veljavno gradbeno dovoljenje oziroma ga ne potrebuje)  *\*obvezna dokazila k vlogi: gradbeno dovoljenje (če je potrebno), podpisana pogodba z izvajalcem, gradbeni dnevnik oziroma drugo dokazilo o začetku del* |  |
| Prijavljena investicija se še ni začela izvajati, a ima že izveden postopek javnega naročila za izbor izvajalca del in veljavno gradbeno dovoljenje, če ga potrebuje  *\*obvezna dokazila k vlogi: gradbeno dovoljenje (če je potrebno), podpisana pogodba z izvajalcem* |  |
| Prijavljena investicija ima pridobljeno gradbeno dovoljenje oziroma gradbenega dovoljenja ne potrebuje, vendar javno naročilo za izvedbo del še ni oddano  *\*obvezno dokazilo k vlogi: gradbeno dovoljenje (če je potrebno)* |  |
| Za prijavljeno investicijo je potrebno gradbeno dovoljenje, ki še ni pridobljeno |  |

|  |  |
| --- | --- |
| **STROŠKOVNO MESTO ZA PRIJAVLJENO INVESTICIJO** |  |
| Navedite stroškovno mesto, na katerem vodite ali boste vodili vse stroške prijavljene investicije |  |

|  |  |
| --- | --- |
| **DOSTOPNOST VSEM PREBIVALCEM – Število športnih programov, ki se bodo odvijali v objektu** | Obkrožiti DA/NE |
| Izvajanje programov prostočasne športne vzgoje otrok in mladine | DA NE |
| Izvajanje programov športne vzgoje otrok in mladine s posebnimi potrebami | DA NE |
| Izvajanje programov obštudijske športne dejavnosti | DA NE |
| Izvajanje programov športne vzgoje otrok in mladine, usmerjenih v kakovostni in vrhunski šport | DA NE |
| Izvajanje programov kakovostnega športa | DA NE |
| Izvajanje programov vrhunskega športa | DA NE |
| Izvajanje programov športa invalidov | DA NE |
| Izvajanje programov športne rekreacije | DA NE |
| Izvajanje programov športa starejših | DA NE |

|  |  |
| --- | --- |
| **OBSTOJ ŠPORTNIH OBJEKTOV IN POVRŠIN ZA ŠPORT V NARAVI** |  |
| Če se prijavljena investicija navezuje na obnovo ali rekonstrukcijo, navedite starost športnega objekta (v letih) |  |
| Če se prijavljena investicija navezuje na novogradnjo, ustrezno obkrožite | * v občini še ni enakovrstnega športnega objekta * v občini že obstaja enakovrsten športni objekt |

|  |  |
| --- | --- |
| **ZAGOTAVLJANJE VADBENIH POVRŠIN ZA VEČ ŠPORTNIH PANOG** |  |
| Poimenujte oziroma navedite športne panoge, za katere bo v objektu mogoče organizirati vadbo |  |
| Poimenujte oziroma navedite športne panoge, za katere bo v objektu mogoče organizirati uradna tekmovanja |  |

|  |  |
| --- | --- |
| **MOŽNOST KORIŠČENJA DODELJENIH SREDSTEV V LETU 2024 (glede na sklop in podsklop kamor se uvršča prijavljena investicija)** | Ustrezno označite  (možen je samo en odgovor) |
| 100% (občina v letu 2024 počrpa vsa sredstva) |  |
| 90% - <100% |  |
| 80% - <90% |  |
| 70% - <80% |  |
| 60% - <70% |  |
| 50% - <60% |  |
| 40% - <50% |  |
| 30% - <40% |  |
| 20% - <30% |  |
| 10% - <20% |  |
| <10% |  |

**3. K PRIJAVNEMU OBRAZCU ZA SKLOP 1 JE POTREBNO PRILOŽITI ŠE NASLEDNJE PRILOGE, POTRDILA IN DOKAZILA**

|  |  |
| --- | --- |
| 10.1 | Izpolnjen in ožigosan **prijavni obrazec**, podpisan s strani pooblaščene osebe prijavitelja. |
| 10.2 | **Izjava o strinjanju in o izpolnjevanju razpisnih pogojev** iz katere izhaja, da :  - je vrednost prijavljene investicije, glede na prijavo na razpisan sklop 1, skladna z razpisnimi pogoji;  - je projekt občine uvrščen v veljavni občinski proračun ali spremembe občinskega proračuna za obdobje trajanja projekta, in sicer v načrt razvojnih programov (v nadaljevanju: NRP občine) – tretji del občinskega proračuna;  - ima prijavitelj za investicijo, ki je predmet prijave izdelano in veljavno investicijsko dokumentacijo, ki je izdelana skladno z Uredbo o enotni metodologiji za pripravo investicijske dokumentacije na področju javnih financ (UL RS, št.: 60/2006, 54/2010 in 27/2016) in potrjena s sklepom o potrditvi investicijske dokumentacije s strani odgovorne osebe občine;  - se prijavljena investicija fizično ni začela izvajati pred 1. 1. 2024 (izjema so investicije, ki so se začele fizično izvajati v letu 2023, niso izpolnjevale pogojev za prijavo na Javni razpis za izbor sofinanciranja investicij v obnovo večnamenskih športnih dvoran ali telovadnic in posodobitve ali vzpostavitve novih zunanjih športnih površin v letu 2023 ter na dan roka za oddajo vlog na javni razpis še niso zaključene). Fizični pričetek pomeni pričetek obnove, novogradnje, rekonstrukcije in/ali vgradnje športne opreme. Priprava investicijske in projektne dokumentacije ne pomeni fizičnega pričetka del.  - za prijavljeno investicijo upravičeni stroški niso nastali pred 1. 1. 2024 (izjema je strošek v zvezi s pripravo investicijske in projektne dokumentacije, ki predstavlja upravičen strošek tudi v primeru, ko je bila investicijska in projektna dokumentacija izdelana pred 1. 1. 2024).  - se načrtuje, da se bo prijavljena investicija zaključila najkasneje do 31. 8. 2025 (za investicije, ki bodo sofinancirane v letu 2024) oziroma najkasneje do 31. 8. 2026 (za investicije, ki bodo sofinancirane v letih 2024 in 2025);  - se prijavitelj strinja, da v primeru znižanja vrednosti investicije pod vrednost podsklopa, za katerega je prejel sredstva, preveč izplačana sredstva vrne s pripadajočimi zakonskimi zamudnimi obrestmi od dne izplačila;  - so za investicijo, ki je predmet prijave, v celoti zagotovljena sredstva za zaprtje finančne konstrukcije;  - vse kopije, ki so priložene k vlogi, ustrezajo originalom;  - so vse navedbe, ki so podane v vlogi, resnične in ustrezajo dejanskemu stanju;  - so vsi podatki, navedeni v vlogi prijavitelja, točni kar občina zagotavlja z podpisom odgovorne osebe. |
| 10.3 | Parafiran **vzorec pogodbe**. |
| 10.4 | **Investicijska dokumentacija**, ki je izdelana skladno z Uredbo UEM ter podpisan(e) in žigosan(e) **sklep(e) o potrditvi investicijske dokumentacije** s strani odgovornega organa oziroma osebe občine, iz katerih so **razvidni vsi viri financiranja** (ožigosan in podpisan OBRAZEC 3 – NRP). |
| 10.5 | **Ožigosan in podpisan obrazec 3 – NRP**, s katerim občina izkaže, da ima projekt uvrščen v veljavni občinski proračun. |
| 10.6 | **Dokazilo o lastništvu** predmetnega **objekta** aliDokazilo **o drugi dolgoročni pravici**.  Dokazilo o drugi dolgoročni pravici mora biti pridobljeno najmanj za čas celotne amortizacije predmeta investicije. |
| 10.7 | **DGD** – projekt - Vodilna mapa - 01 **ali idejna zasnova ali popis del, oziroma opreme v primeru, če gre le za vgradnjo opreme.** |
| 10.8 | Izpolnjen in podpisan obrazec za oceno okoljskega vpliva. |
| 10.9 | Občina prijaviteljica mora imeti pravico graditi oziroma posegati v prostor v skladu z veljavno gradbeno zakonodajo. V primerih, ko je za izvedbo prijavljene investicije potrebno **gradbeno dovoljenje**, ga mora občina prijaviteljica priložiti ob prijavi na ta javni razpis oziroma najkasneje do oddaje prvega zahtevka za sofinanciranje. |
| 10.10 | Občina prijaviteljica, poleg gradbenega dovoljenja (če ga projekt potrebuje), kot dokazilo za izpolnjevanje merila 5 priloži podpisano pogodbo z izvajalcem, gradbeni dnevnik oziroma drugo dokazilo o začetku del.  Občina prijaviteljica priloži pisno mnenje pooblaščenega strokovnjaka, da gre za manjšo rekonstrukcijo oziroma da gradbeno dovoljenje ni potrebno. |
| 10.11 | V primeru, ko je k vlogi predložena investicijska dokumentacija že novelirana ter hkrati te spremembe (**novelacija)** še niso veljavno umeščene v **NRP občine**, mora občina prijaviteljica priložiti **podpisano izjavo**, da bo najkasneje **do izteka roka za dopolnitev vloge**, uskladila NRP občine z novelirano investicijsko dokumentacijo. |

Kraj in datum: Žig: Zakoniti zastopnik oz. pooblaščenec:

Ime in priimek:

Funkcija:

Podpis:

PRILOGA 2 - prijavni obrazec SKLOP 2

**PRIJAVNI OBRAZEC - SKLOP 2**

**PODSKLOP** (ustrezno obkrožite):

* **podsklop A)**
* **podsklop B)**
* **podsklop C)**
* **podsklop D)**

**1. PODATKI O PRIJAVITELJU**

|  |  |
| --- | --- |
| **NAZIV PRIJAVITELJA** |  |
| Točen naslov (ulica, številka, poštna številka, kraj) |  |
| Telefon |  |
| E – pošta |  |
| Naslov spletne strani |  |
| Številka TRR |  |
| Davčna številka |  |
| Matična številka |  |
| Ime in priimek ter funkcija pooblaščenega zastopnika |  |
| Telefon pooblaščenega zastopnika |  |
| E-pošta pooblaščenega zastopnika |  |
| Ime in priimek, telefon, e-pošta skrbnika pogodbe |  |

**2. PODATKI O PRIJAVLJENI INVESTICIJI**

|  |
| --- |
| **Naziv prijavljene investicije:**  **Navedba neto športne površine, ki je predmet prijave:** |
| **Vrednost prijavljene investicije z DDV:**  **Vrednost prijavljene investicije brez DDV:**  **Vrednost DDV, ki predstavlja upravičen strošek v skladu s tem javnim razpisom (nepovračljiv DDV):**  **Predvideno sofinanciranje MGTŠ:**   * **v letu 2024:** * **v letu 2025:** |

|  |
| --- |
| **Prijavljena investicija** (ustrezno obkrožite):   * **zajema celotni projekt,** * **je le del celotnega projekta občine,** pri čemer celotni projekt občine pomeni tisto investicijo, ki jo občina skladno z Uredbo UEM umešča v veljavni občinski proračun ali v spremembe proračuna v obdobju, kot ga določa ta javni razpis**.**   **Če je prijavljena investicija del celotnega projekta občine, navedite:**   * **Vrednost celotnega projekta občine z DDV:** * **Vrednost celotnega projekta občine brez DDV:** * **Vrednost DDV, ki predstavlja upravičen strošek v skladu s tem javnim razpisom (nepovračljiv DDV):** * **Predvideno sofinanciranje MGTŠ:**   + **v letu 2024:**   + **v letu 2025:** |
| **Prijavljena investicija bo urejala dostopnost dostopnosti za funkcionalno ovirane** (ustrezno obkrožite):   * DA * NE |
| **Prijavljena investicija bo urejala protipoplavno in/ali protiplazno zaščito** (ustrezno obkrožite):   * DA * NE |
| **Zunanja športna površina, ki je predmet prijavljene investicije, ima v spletni aplikaciji e-Šport - Športni objekti status** **objekta** (ustrezno obkrožite):   * »ODDAN« * »VPISAN« * Objekt še ni vpisan, ker gre za vzpostavitev nove zunanje športne površine. |

|  |
| --- |
| **Namen in cilj prijavljene investicije:**  *Z namenom opišemo temeljne razloge, na podlagi katerih je prišlo do odločitve za začetek aktivnosti. Namen odraža želene koristi (npr. želimo izboljšanje okolja, povečati število uporabnikov športnih površin, število usposobljenosti kadrov, števila poslovnih povezav itd.).*  *Cilj predstavlja načrtovane dosežke po zaključku projekta in naj bodo čimbolj konkretno opredeljeni, tako da jih je možno izmeriti.)* |
| **Opis stanja ter predviden napredek:**  *Opisuje se trenutno stanje v zvezi s projektom, z vidika administrativnih postopkov, predvsem pa z vidika doseganja ciljev oziroma skladnosti z načrtom v investicijski dokumentaciji.* |

|  |  |
| --- | --- |
| **Za prijavljeno investicijo je potrebno GRADBENO DOVOLJENJE** (obkrožiti DA/NE) | DA N E |

|  |  |
| --- | --- |
| ***TRENUTNI STATUS\* PRIJAVLJENE INVESTICIJE***  ***\*navede se status na dan oddaje prijave******na javni razpis*** | Ustrezno označite  (možen je samo en odgovor) |
| Prijavljena investicija se že izvaja (projekt ima pridobljeno veljavno gradbeno dovoljenje oziroma ga ne potrebuje)  *\*obvezna dokazila k vlogi: gradbeno dovoljenje (če je potrebno), podpisana pogodba z izvajalcem, gradbeni dnevnik oziroma drugo dokazilo o začetku del* |  |
| Prijavljena investicija se še ni začela izvajati, a ima že izveden postopek javnega naročila za izbor izvajalca del in veljavno gradbeno dovoljenje, če ga potrebuje  *\*obvezna dokazila k vlogi: gradbeno dovoljenje (če je potrebno), podpisana pogodba z izvajalcem* |  |
| Prijavljena investicija ima pridobljeno gradbeno dovoljenje oziroma gradbenega dovoljenja ne potrebuje, vendar javno naročilo za izvedbo del še ni oddano  *\*obvezno dokazilo k vlogi: gradbeno dovoljenje (če je potrebno)* |  |
| Za prijavljeno investicijo je potrebno gradbeno dovoljenje, ki še ni pridobljeno |  |

|  |  |
| --- | --- |
| **STROŠKOVNO MESTO ZA PRIJAVLJENO INVESTICIJO** |  |
| Navedite stroškovno mesto, na katerem vodite ali boste vodili vse stroške prijavljene investicije |  |

|  |  |
| --- | --- |
| **DOSTOPNOST VSEM PREBIVALCEM – Število športnih programov, ki se bodo odvijali v objektu** | Obkrožiti DA/NE |
| Izvajanje programov prostočasne športne vzgoje otrok in mladine | DA NE |
| Izvajanje programov športne vzgoje otrok in mladine s posebnimi potrebami | DA NE |
| Izvajanje programov obštudijske športne dejavnosti | DA NE |
| Izvajanje programov športne vzgoje otrok in mladine, usmerjenih v kakovostni in vrhunski šport | DA NE |
| Izvajanje programov kakovostnega športa | DA NE |
| Izvajanje programov vrhunskega športa | DA NE |
| Izvajanje programov športa invalidov | DA NE |
| Izvajanje programov športne rekreacije | DA NE |
| Izvajanje programov športa starejših | DA NE |

|  |  |
| --- | --- |
| **OBSTOJ ŠPORTNIH OBJEKTOV IN POVRŠIN ZA ŠPORT V NARAVI** | Obkrožiti DA/NE |
| Nova zunanja površina | DA NE |
| Obstoječa zunanja površina, ki je predmet prenove | DA NE |

|  |  |
| --- | --- |
| **ZAGOTAVLJANJE VADBENIH POVRŠIN ZA VEČ ŠPORTNIH PANOG** |  |
| Poimenujte oziroma navedite športne panoge, za katere bo na površini mogoče organizirati vadbo |  |
| Poimenujte oziroma navedite športne panoge, za katere bo na površini mogoče organizirati uradna tekmovanja |  |

|  |  |
| --- | --- |
| **MOŽNOST KORIŠČENJA DODELJENIH SREDSTEV V LETU 2024 (glede na sklop in podsklop kamor se uvršča prijavljena investicija)** | Ustrezno označite  (možen je samo en odgovor) |
| 100% (občina v letu 2024 počrpa vsa sredstva) |  |
| 90% - <100% |  |
| 80% - <90% |  |
| 70% - <80% |  |
| 60% - <70% |  |
| 50% - <60% |  |
| 40% - <50% |  |
| 30% - <40% |  |
| 20% - <30% |  |
| 10% - <20% |  |
| <10% |  |

**3. K PRIJAVNEMU OBRAZCU SKLOP 2 JE POTREBNO PRILOŽITI ŠE NASLEDNJE PRILOGE, POTRDILA IN DOKAZILA**

|  |  |
| --- | --- |
| 10.1 | Izpolnjen in ožigosan **prijavni obrazec**, podpisan s strani pooblaščene osebe prijavitelja. |
| 10.2 | **Izjava o strinjanju in o izpolnjevanju razpisnih pogojev** iz katere izhaja, da :  - je vrednost prijavljene investicije, glede na prijavo na razpisan sklop 2, skladna z razpisnimi pogoji;  - je projekt občine uvrščen v veljavni občinski proračun ali spremembe občinskega proračuna za obdobje trajanja projekta, in sicer v načrt razvojnih programov (v nadaljevanju: NRP občine) – tretji del občinskega proračuna;  - ima prijavitelj za investicijo, ki je predmet prijave izdelano in veljavno investicijsko dokumentacijo, ki je izdelana skladno z Uredbo o enotni metodologiji za pripravo investicijske dokumentacije na področju javnih financ (UL RS, št.: 60/2006, 54/2010 in 27/2016) in potrjena s sklepom o potrditvi investicijske dokumentacije s strani odgovorne osebe občine;  - se prijavljena investicija fizično ni začela izvajati pred 1. 1. 2024 (izjema so investicije, ki so se začele fizično izvajati v letu 2023, niso izpolnjevale pogojev za prijavo na Javni razpis za izbor sofinanciranja investicij v obnovo večnamenskih športnih dvoran ali telovadnic in posodobitve ali vzpostavitve novih zunanjih športnih površin v letu 2023 ter na dan roka za oddajo vlog na javni razpis še niso zaključene). Fizični pričetek pomeni začetek posodobitve ali vzpostavitve novih zunanjih površin in zunanje vgradnje športne opreme. Priprava investicijske in projektne dokumentacije ne pomeni fizičnega pričetka del.  - za prijavljeno investicijo upravičeni stroški niso nastali pred 1. 1. 2024 (izjema je strošek v zvezi s pripravo investicijske in projektne dokumentacije, ki predstavlja upravičen strošek tudi v primeru, ko je bila investicijska in projektna dokumentacija izdelana pred 1. 1. 2024).  - se načrtuje, da se bo prijavljena investicija zaključila najkasneje do 31. 8. 2025 (za investicije, ki bodo sofinancirane v letu 2024) oziroma najkasneje do 31. 8. 2026 (za investicije, ki bodo sofinancirane v letih 2024 in 2025);  - se prijavitelj strinja, da v primeru znižanja vrednosti investicije pod vrednost podsklopa, za katerega je prejel sredstva, preveč izplačana sredstva vrne s pripadajočimi zakonskimi zamudnimi obrestmi od dne izplačila;  - so za investicijo, ki je predmet prijave, v celoti zagotovljena sredstva za zaprtje finančne konstrukcije;  - vse kopije, ki so priložene k vlogi, ustrezajo originalom;  - so vse navedbe, ki so podane v vlogi, resnične in ustrezajo dejanskemu stanju;  - so vsi podatki, navedeni v vlogi prijavitelja, točni kar občina zagotavlja z podpisom odgovorne osebe. |
| 10.3 | Parafiran **vzorec pogodbe**. |
| 10.4 | **Investicijska dokumentacija**, ki je izdelana skladno z Uredbo UEM ter podpisan(e) in žigosan(e) **sklep(e) o potrditvi investicijske dokumentacije** s strani odgovornega organa oziroma osebe občine, iz katerih so **razvidni vsi viri financiranja**. |
| 10.5 | **Ožigosan in podpisan obrazec 3 – NRP**, s katerim občina izkaže, da ima projekt uvrščen v veljavni občinski proračun. |
| 10.6 | **Dokazilo o lastništvu** predmetnega **zemljišča** ali **Dokazilo o drugi dolgoročni pravici,** Dokazilo o drugi dolgoročni pravici mora biti pridobljeno najmanj za čas celotne amortizacije predmet**a** investicije. |
| 10.7 | **Idejna zasnova ali popis del**. |
| 10.8 | **Izpolnjen in podpisan obrazec za oceno okoljskega vpliva** |
| 10.9 | Občina prijaviteljica mora imeti pravico graditi oziroma posegati v prostor v skladu z veljavno gradbeno zakonodajo. V primerih, ko je za izvedbo prijavljene investicije potrebno **gradbeno dovoljenje**, ga mora občina prijaviteljica priložiti ob prijavi na ta javni razpis oziroma najkasneje do oddaje prvega zahtevka za sofinanciranje. |
| 10.10 | Občina prijaviteljica, poleg gradbenega dovoljenja (če ga projekt potrebuje), kot dokazilo za izpolnjevanje merila 5 priloži podpisano pogodbo z izvajalcem, gradbeni dnevnik oziroma drugo dokazilo o začetku del.  Občina prijaviteljica priloži pisno mnenje pooblaščenega strokovnjaka, da gre za manjšo rekonstrukcijo oziroma da gradbeno dovoljenje ni potrebno. |
| 10.11 | V primeru, ko je k vlogi predložena investicijska dokumentacija že novelirana ter hkrati te spremembe (**novelacija)** še niso veljavno umeščene v **NRP občine**, mora občina prijaviteljica priložiti **podpisano izjavo**, da bo najkasneje **do izteka roka za dopolnitev vloge**, uskladila NRP občine z novelirano investicijsko dokumentacijo. |

Kraj in datum: Žig: Zakoniti zastopnik oz. pooblaščenec:

Ime in priimek:

Funkcija:

Podpis:

PRILOGA 3 - izjava o strinjanju in o izpolnjevanju razpisnih pogojev

**IZJAVA O STRINJANJU IN O IZPOLNJEVANJU RAZPISNIH POGOJEV**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(navedite naziv in naslov prijavitelja),

sem se seznanil in se strinjam s pogoji, opredeljenimi v javnemu razpisu za izbor sofinanciranj investicij v športno infrastrukturo v letu 2024.

Prijavljena investicija je skladna s predmetom in namenom razpisa, kar se dokazuje z investicijsko dokumentacijo in izjavljam, da:

1. je vrednost prijavljene investicije, glede na prijavo na razpisan SKLOP 1, SKLOP 2 skladna z razpisnimi pogoji;
2. je za prijavljeno investicijo izdelana in veljavna Investicijska dokumentacija, ki je izdelana skladno z Uredbo o enotni metodologiji za pripravo investicijske dokumentacije na področju javnih financ ter potrjena s podpisanim(i) in žigosanim(i) sklep(i) o potrditvi investicijske dokumentacije s strani odgovornega organa oziroma osebe občine;
3. se prijavljena investicija fizično ni začela izvajati pred 1. 1. 2024 (izjema so investicije, ki so se začele fizično izvajati v letu 2023, niso izpolnjevale pogojev za prijavo na Javni razpis za izbor sofinanciranja investicij v obnovo večnamenskih športnih dvoran ali telovadnic in posodobitve ali vzpostavitve novih zunanjih športnih površin v letu 2023 ter na dan roka za oddajo vlog na javni razpis še niso zaključene). Fizični pričetek pomeni pričetek obnove, novogradnje, rekonstrukcije in/ali vgradnje športne opreme (za SKLOP 1), začetek posodobitve ali vzpostavitve novih zunanjih površin in zunanje vgradnje športne opreme (za SKLOP 2). Priprava investicijske in projektne dokumentacije ne pomeni fizičnega pričetka del;
4. za prijavljeno investicijo upravičeni stroški niso nastali pred 1. 1. 2024 (izjema je strošek v zvezi s pripravo investicijske in projektne dokumentacije, ki predstavlja upravičen strošek tudi v primeru, ko je bila investicijska in projektna dokumentacija izdelana pred 1. 1. 2024);
5. se načrtuje, da se bo prijavljena investicija zaključila najkasneje do 31. 8. 2025 (za investicije, ki bodo sofinancirane v letu 2024) oziroma najkasneje do 31. 8. 2026 (za investicije, ki bodo sofinancirane v letih 2024 in 2025);
6. se strinjam, da v primeru znižanja vrednosti investicije pod vrednost podsklopa, za katerega smo prejeli sredstva, preveč izplačana sredstva vrnemo s pripadajočimi zakonskimi zamudnimi obrestmi od dne izplačila;
7. je za prijavljeno investicijo ocena okoljskega vpliva resnična;
8. je projekt občine uvrščen v veljavni občinski proračun ali spremembe občinskega proračuna za obdobje trajanja projekta, in sicer v načrt razvojnih programov (v nadaljevanju: NRP občine) – tretji del občinskega proračuna;
9. so za investicijo, ki je predmet prijave, v celoti zagotovljena sredstva za zaprtje finančne konstrukcije;
10. vse kopije, ki so priložene k vlogi, ustrezajo originalom;
11. so vse navedbe, ki so podane v vlogi, resnične in ustrezajo dejanskemu stanju;
12. so vsi podatki, navedeni v vlogi prijavitelja, točni.

Kraj in datum: Žig: Zakoniti zastopnik oz. pooblaščenec

ime in priimek:

Funkcija:

Podpis:

PRILOGA 4 – obrazec za oceno okoljskega vpliva

**OCENA OKOLJSKEGA VPLIVA**

**Matrika za zeleno proračunsko označevanje**

|  |  |  |  |  |  |  |
| --- | --- | --- | --- | --- | --- | --- |
| **Naziv prijavitelja:** | | | | | | |
| **Projekt** (navedite naziv prijavljene investicije)**:** | | | | | | |
| **Oznaka projekta** | **Ugoden** | **Mešan** | | **Neugoden** | **Nevtralen** | **Neznan** |
|  |  | |  |  |  |
| **Okoljski cilji** | **Vpliv (+1/0/-1/-2)** | | **Pojasnilo vpliva** | | | |
| **1 Blažitev podnebnih sprememb** |  | |  | | | |
| **2 Prilagajanje podnebnim spremembam** |  | |  | | | |
| **3 Trajnostna raba ter varstvo vodnih in morskih virov** |  | |  | | | |
| **4 Prehod na krožno gospodarstvo** |  | |  | | | |
| **5 Preprečevanje in nadzorovanje onesnaževanja** |  | |  | | | |
| **6 Varstvo in obnova biotske raznovrstnosti in ekosistemov** |  | |  | | | |

Kraj in datum: Žig: Zakoniti zastopnik oz. pooblaščenec

ime in priimek:

Funkcija:

Podpis:

**Navodila za izpolnjevanje matrike** **za zeleno proračunsko označevanje :**

Na podlagi samoocene se ocenjevanje opravi v treh korakih in v četrtem evidentira v NRP:

1. **Korak – Vpliv na posameznega od šestih okoljskih ciljev**

Najprej se preveri, kakšen vpliv od PETIH VPLIVOV (pozitiven »+1«; ni vpliva »0«; nebistven »-1«; bistveno škodljiv vpliv »-2«; ni informacij/podatkov »N«) ima projekt ali ukrep na posameznega od ŠESTIH OKOLJSKIH CILJEV:

1. blažitev podnebnih sprememb;
2. prilagajanje podnebnim spremembam;
3. trajnostna raba ter varstvo vodnih in morskih virov;
4. prehod na krožno gospodarstvo;
5. preprečevanje in nadzorovanje onesnaževanja;
6. varstvo in obnova biotske raznovrstnosti in ekosistemov.
7. **Korak – Pojasnilo ocene**

V Tabeli v stolpcu »Pojasnilo vpliva« se doda opisno pojasnilo izbrane določitve takšnega vpliva. Pojasnilo ocene naj vsebuje tudi:

* navedbo strategije, h katere uresničitvi projekt ali ukrep prispevata, ter
* opis, kako oziroma na kakšen način projekt ali ukrep prispevata k uresničitvi strategije oziroma danih zavez Slovenije.

1. **Korak – Skupna oznaka posameznega projekta ali ukrepa**

Projekt ali ukrep se na podlagi predhodnih korakov v Tabeli 1 označi skupna oznaka vpliva »**X**« kot:

* **Ugoden**,kadar je pri vsaj enem od okoljskih ciljev podana pozitivna ocena in ni negativne ocene za kateregakoli od preostalih okoljskih ciljev;
* **Mešan**,kadar so posamezne ocene vpliva pozitivne in negativne ter pri nobenem od šestih okoljskih ciljev ni podana ocena -2;
* **Neugoden**,kadar je pri vsaj enem od šestih okoljskih ciljev podana ocena -2 ali kadar je pri vsaj enem od okoljskih ciljev negativen vpliv ter ni pozitivne ocene za kateregakoli od preostalih okoljskih ciljev;
* **Nevtralen**, pri vseh okoljskih ciljih je ocena 0 – »ni vpliva«.

Vse navedene oznake se lahko dodelijo ukrepu.

Skupna oznaka vpliva projekta pa je lahko Ugoden, Mešan, Neugoden, Nevtralen.

Projektu v pripravi[[10]](#footnote-10) ali evidenčnemu projektu[[11]](#footnote-11) se **izjemoma lahko dodeli oznaka Neznan**.

1. **Korak – NRP**

Skupna oznaka vpliva, kot je določena v 3. koraku, se evidentira v obrazec 3: NRP in sicer se v novi rubriki »Vpliv na okoljske cilje[[12]](#footnote-12)«, kjer se iz spustnega seznama izbere in označi ustrezno oznako: Ugoden, Mešan, Neugoden, Nevtralen ali Neznan.

Projekt v pripravi se v NRP izjemoma lahko evidentira z oznako Neznan. Ob izdelavi investicijskega programa oziroma ob prehodu projekta v izvedbo, se skladno s to Metodologijo izvede ocena vplivov na okoljske cilje in določi skupna oznaka vpliva tega projekta ter se jo ustrezno ažurira v obrazcu 3: NRP.

PRILOGA 5 – vzorec pogodbe o sofinanciranju

**REPUBLIKA SLOVENIJA, MINISTRSTVO ZA GOSPODARSTVO, TURIZEM IN ŠPORT**

Kotnikova ulica 5, 1000 Ljubljana

Matična številka: 2632616000

Davčna številka: 98577212

ki ga zastopa minister Matjaž HAN (v nadaljevanju: ministrstvo)

in

**UPRAVIČENEC : »naziv upravičenca«**

»Ulica«, »Kraj«

Transakcijski račun: »TRR«

Davčna številka: »Davčna številka«

ki ga zastopa »Zakoniti zastopnik«, »Funkcija zakonitega zastopnika« (v nadaljnjem besedilu: upravičenec),

skleneta

**POGODBO št.: »Št. Pogodbe«**

o sofinanciranju investicije v športno infrastrukturo v letu 2024

**»[NAZIV INVESTICIJE]«**

1. člen

(uvodne določbe)

Pogodbeni stranki uvodoma ugotavljata in soglašata, da:

1. je pravna podlaga za to pogodbo Letni načrt za financiranje in sofinanciranje investicij v športno infrastrukturo za leto 2024, Zakona o zagotavljanju finančnih sredstev za investicije v športno infrastrukturo v Republiki Sloveniji v letih od 2023 do 2027 (Uradni list RS, št. 54/22 – v nadaljevanju: ZFSŠI27), Zakon o športu (Uradni list RS, št. 29/17, 21/18 – ZNOrg, 82/20 in 3/22 – ZDeb – v nadaljevanju: ZŠPo-1), Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23), Zakon o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24– ZIPRS2425), Proračun Republike Slovenije za leto 2024 (Uradni list RS, št. 150/22 in 123/23), Proračun Republike Slovenije za leto 2025 (Uradni list RS, št. 123/23), Pravilnik o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23 in 6/24) in Letni programom športa v Republiki Sloveniji za leto 2024, ki ga je sprejel minister pristojen za šport (št. 6712-8/2023/4, z dne 19. 12. 2023),
2. je ministrstvo objavilo Javni razpis za izbor sofinanciranja investicij v športno infrastrukturo v letu 2024 (Uradni list RS, št.\_\_\_\_\_, dne\_\_\_\_\_\_);
3. da se je upravičenec prijavil na javni razpis in bil po opravljenem postopku ocenjevanja prijav tudi izbran (odločba št.:\_\_\_\_\_\_\_\_\_);
4. da ima ministrstvo v letih 2024 in 2025 zagotovljena sredstva za sofinanciranje po tej pogodbi v proračunu RS na postavki 231695 – Investicije v športno infrastrukturo, na kontu 4320 – Investicijski transferji občinam;
5. da je prijavljena investicija vključena v državnem proračunu v Načrt razvojnih programov, projekt št. \_\_\_\_\_\_\_;
6. da je upravičenec predložil veljavno Investicijsko dokumentacijo, potrjeno s strani odgovorne osebe.

2. člen

(predmet pogodbe)

Predmet te pogodbe je sofinanciranje upravičenih stroškov izvedbe investicijskega projekta: *»Naziv investicije«* (v nadaljevanju »prijavljena investicija«), ki ga vodi *»naziv upravičenca«.*

Namen investicije je *»Opis iz prijave«.* Obseg investicije je naveden v veljavnem investicijskem programu.

3. člen

(vrednost pogodbe)

Predvidena vrednost investicije, ki je predmet te pogodbe, znaša *"vrednost investicije"* EUR z DDV.

Ministrstvo bo sofinanciralo upravičene stroške investicije v višini največ do *\_\_\_\_\_\_\_\_* EUR, od tega \_\_\_\_\_\_\_ EUR v letu 2024 in \_\_\_\_\_\_\_\_\_ EUR v letu 2025.[[13]](#footnote-13)

4. člen

(obdobje upravičenosti in upravičeni stroški)

Upravičeni stroški so:

* stroški investicijske in projektne dokumentacije,
* stroški gradbenih del,
* stroški nabave in vgradnje vgradne športne opreme,
* nepovračljivi DDV za stroške iz prejšnjih treh alinej.

Predmet sofinanciranja so upravičeni stroški, ki:

* so neposredno povezani z investicijo, ki je bila predmet prijave upravičenca,
* so potrebni za izvedbo investicije in so v skladu z njenimi cilji,
* so razumni in utemeljeni ter se skladajo z načelom učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* so nastali in bili s strani upravičenca plačani v okviru obdobja upravičenosti,
* so v skladu z veljavnimi pravili in nacionalnimi predpisi.

Obdobje upravičenosti stroškov (nastanek stroškov: datum opravljene storitve, oziroma dobavljenega blaga, oziroma izvedene gradnje) je od 1. 1. 2024 do najkasneje 20. 11. 2024 (za znesek sofinanciranja, določen za leto 2024) oziroma najkasneje do 20. 11. 2025 (za znesek sofinanciranja, določen za leto 2025).

Stroški gradbenega nadzora, najema kreditov, stroški prispevkov za dovoljenja in komunalne priključke niso upravičeni stroški in niso predmet sofinanciranja.

Upravičenec izrecno izjavlja, da za stroške, sofinancirane po tej pogodbi, ni prejel oziroma ne bo prejel sredstev iz drugih virov financiranja (prepoved dvojnega financiranja).

Ostali stroški, ki niso predmet sofinanciranja, vendar lahko nastanejo pri izvajanju aktivnosti:

a. povračljivi davek na dodano vrednost ter drugi davki in dajatve,

b. bančni stroški za vodenje računov,

c. stroški za pravno svetovanje, notarski stroški, stroški za tehnično ali finančno strokovno znanje, računovodski in revizijski stroški,

d. stroški bančnih garancij ali drugih finančnih institucij,

e. denarne kazni, penali in stroški sodnih postopkov,

f. drugi stroški, ki niso predhodno odobreni s strani ministrstva.

5. člen

(terminski plan in izplačilo sredstev)

Prijavljena investicija se ne sme začeti pred 1. 1. 2024 (izjema so investicije, ki so se začele fizično izvajati v letu 2023, niso izpolnjevale pogojev za prijavo na Javni razpis za izbor sofinanciranja investicij v obnovo večnamenskih športnih dvoran ali telovadnic in posodobitve ali vzpostavitve novih zunanjih športnih površin v letu 2023 ter na dan roka za oddajo vlog na javni razpis še niso zaključene). Fizični pričetek pomeni pričetek obnove, novogradnje, rekonstrukcije in/ali vgradnje športne opreme za SKLOP 1 oziroma začetek posodobitve ali vzpostavitve novih zunanjih površin in zunanje vgradnje športne opreme za SKLOP 2. Priprava investicijske in projektne dokumentacije ne pomeni fizičnega pričetka del.

Za prijavljeno investicijo upravičeni stroški niso nastali pred 1. 1. 2024 (izjema je strošek v zvezi s pripravo investicijske in projektne dokumentacije, ki predstavlja upravičen strošek tudi v primeru, ko je bila investicijska in projektna dokumentacija izdelana pred 1. 1. 2024).

Prijavljena investicija se mora zaključiti najkasneje do 31. 8. 2025 (za investicije, ki bodo sofinancirane samo v letu 2024) oziroma najkasneje do 31. 8. 2026 (za investicije, ki bodo sofinancirane v letih 2024 in 2025).

Sredstva za sofinanciranje v letu 2024 morajo biti porabljena v letu 2024. Sredstva za sofinanciranje v letu 2025 morajo biti porabljena v letu 2025.

V kolikor prijavljena investicija ni zaključena v roku iz prejšnjega odstavka lahko ministrstvo od pogodbe odstopi in zahteva vračilo vseh izplačanih sredstev, upravičenec pa mora vrniti vsa prejeta sredstva po tej pogodbi v roku 30 (tridesetih) dni od pisnega poziva ministrstva in v skladu s tem pozivom, povečana za zakonske zamudne obresti od dneva nakazila na transakcijski račun upravičenca do dneva nakazila v dobro proračuna RS.

Ministrstvo bo upravičencu sofinanciralo izkazane upravičene stroške, določene v 4. členu te pogodbe, največ v višini, določeni v 3. členu te pogodbe.

Podlaga za izplačilo sredstev so pravilno, popolno in pravočasno predloženi e-računi z obveznimi prilogami. Skrajni rok za predložitev zadnjega e–računa je 20. 11. 2024 (za sredstva v letu 2024) in 20. 11.2025 (za sredstva v letu 2025). V primeru, da upravičenec ne predloži e-računa v roku, izgubi pravico do prejema sredstev po tej pogodbi.

K e-računu morajo biti priložene obvezne priloge:

1. Sklep o izbiri izvajalca, skladno z določbami veljavnega zakona, ki ureja področje javnih naročil, je upravičenec sredstev dolžan posredovati ministrstvu le enkrat, in sicer takrat, ko predloži prvi e- račun, ki se nanaša na izbranega izvajalca,
2. Račun oziroma situacijo, potrjeno s strani nadzornega organa in odgovornega zastopnika upravičenca sredstev ter z originalno oznako, da je kopija enaka originalu – dokazilo o realizaciji del, ki se nanašajo na upravičene stroške,
3. Potrdilo o plačilu računa oz. situacije iz točke b,
4. Potrdilo o dobavi in montaži,
5. Fotografije izvedenih del ali opreme,
6. Izpis iz stroškovnega mesta za zadevni projekt,
7. Certifikati, s katerimi se potrjuje kvaliteta in standard varnosti vgrajene športne opreme, športne površine, materialov, itd..

V primeru, ko je za izvedbo prijavljene investicije potrebno gradbeno dovoljenje in ga upravičenec ni priložil ob prijavi na ta javni razpis, ga mora priložiti najkasneje do oddaje prvega zahtevka za sofinanciranje (k prvemu e-računu).

V primeru, da ministrstvo pri pregledu posredovanega e-računa ugotovi pomanjkljivosti, pozove upravičenca k dopolnitvi. Ta je dolžan ustrezno dopolniti oziroma spremeniti e-račun, skladno s pozivom ter nov e-račun posredovati ministrstvu v roku, določenem v pozivu k dopolnitvi.

Ministrstvo bo sredstva nakazalo na račun občine po prejemu in potrditvi pravilnega, popolnega in pravočasnega e-računa (z obveznimi prilogami), v roku, določenemu v zakonu, ki ureja izvrševanje proračuna Republike Slovenije. Pravilnost, popolnost in pravočasnost e-računa potrdi skrbnik pogodbe ministrstva, ki opravi preverjanje pred izplačilom.

6. člen

(zagotavljanje sredstev v proračunu oz. finančnem načrtu)

Pogodbeni stranki sta soglasni, da je izpolnitev te pogodbe odvisna od proračunske zmogljivosti oz. finančnega načrta ministrstva v letih 2024 in 2025. V primeru, da pride do sprememb v proračunu oz. finančnem načrtu ministrstva, ki neposredno vpliva na izvajanje te pogodbe, sta stranki soglasni, da z ustreznim pisnim aneksom spremenita določila te pogodbe.

V primeru, da se upravičenec ne strinja s spremembami iz prejšnjega odstavka, lahko ministrstvo odstopi od pogodbe ter zahteva vračilo že izplačanih sredstev, skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva nakazila/vračila sredstev v dobro proračuna Republike Slovenije.

7. člen

(obveznosti upravičenca)

Upravičenec se zavezuje, da bo:

* spoštoval pravni red, ki velja za porabo proračunskih sredstev v Republiki Sloveniji, upošteval določila veljavnega zakona, ki ureja področje javnih naročil in nabave ne bo izvajal med povezanimi osebami,
* investicijo vodil v smislu namenske ter racionalne porabe proračunskih sredstev v skladu z veljavno zakonodajo. V primeru, da ministrstvo ugotovi nenamensko porabo prejetih sredstev ali kršitev prepovedi dvojnega financiranja, jih mora upravičenec vrniti v proračun skupaj z zakonitimi zamudnimi obrestmi vred, od dneva prejema do dneva vračila in povrniti morebitno škodo, ki je s tem nastala,
* o morebitnih težavah pri izvajanju določil te pogodbe obvestil ministrstvo takoj po njihovem nastanku,
* porabo sredstev za vsako posamezno investicijo, ki je predmet sofinanciranja te pogodbe, spremljal na posebnem stroškovnem mestu tudi po predaji investicije v uporabo, da bo mogoč pregled nad namensko porabo sredstev, prejetih po tej pogodbi,
* hranil vso dokumentacijo o izvajanju investicije, ki je podlaga za nadzor, v skladu s predpisi, ki urejajo hrambo in arhiviranje dokumentov, ločeno od ostalih dokumentov, ne glede na določila te pogodbe, upošteval morebitna, s strani ministrstva posredovana dodatna navodila oziroma spremembe že danih navodil in zahtev, glede priprave zahtevkov za sofinanciranje in poročil.
* bo ministrstvu dostavljal zahtevana pojasnila v zvezi z investicijo in med običajnim delovnim časom omogočal dostop na zemljišča in v objekte za izvajanje morebitnih pregledov, povezanih z investicijo.
* ministrstvo sprotno pisno obveščal o dogodkih, zaradi katerih je podaljšano ali onemogočeno izvajanje investicije
* v primeru znižanja vrednosti investicije pod vrednost podsklopa za katerega so sredstva izplačana, bo preveč izplačana sredstva vrnil skupaj z zakonskimi zamudnimi obrestmi od dne izplačila;
* najkasneje ob oddaji prvega zahtevka (k prvemu e-računu) priložil pravnomočno gradbeno dovoljenje, če je le-to potrebno in če tega prej še ni storil. Če upravičenec do skrajnega roka za predložitev pravnomočnega gradbenega dovoljenja le-tega ne bo predložil, bo ministrstvo odstopilo od pogodbe.

8. člen

(posredovanje napačnih podatkov)

V primeru, da se izkaže, da je upravičenec v prijavi posredoval napačne podatke v zvezi z namenom investicije ali izpolnjevanjem pogojev ali ni posredoval vseh podatkov, ki bi kakorkoli vplivali na izpolnjevanje pogojev ali na oceno investicije, lahko ministrstvo odstopi od pogodbe, upravičenec pa je dolžan vrniti vsa prejeta sredstva skupaj z zakonskimi zamudnimi obrestmi od dneva nakazila do vračila.

9. člen

(poročanje)

Upravičenec se zavezuje, da bo v času trajanja te pogodbe ministrstvu posredoval poročila o izvajanju aktivnosti in sicer:

1. poročilo o izvajanju prijavljene investicije ob vsakem izdanem zahtevku oz. e-računu,
2. zaključno poročilo z dokazilom o vseh plačanih računih v 60 dneh od zaključka roka za izvedbo prijavljene investicije,
3. poročila na posebno zahtevo ministrstva.

10. člen

(protikorupcijska klavzula)

Upravičenec se zavezuje, da on sam kot tudi nekdo drug v njegovem imenu ali na njegov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

11. člen

(nadzor)

Upravičenec je dolžan omogočiti ministrstvu, ter vsem ostalim pristojnim institucijam, nadzor nad porabo sredstev, dodeljenih na podlagi te pogodbe tako, da je ob vsakem času možna kontrola realizacije prijavljene investicije, ter vpogled v celotno dokumentacijo v vsaki točki investicije, vpogled v originalne dokumente, tako računovodske kot ostale, ki so vezani na investicijo, ter vpogled v podatke o doseganju zastavljenih ciljev.

12. člen

(kršitve določb pogodbe)

Če ministrstvo ugotovi, da upravičenec krši katerokoli od obveznosti, določenih s to pogodbo, ga ministrstvo na to opozori in zahteva odpravo nepravilnosti. Če upravičenec kljub opozorilu ne odpravi nepravilnosti v zahtevanem roku, lahko ministrstvo odstopi od pogodbe in zahteva vrnitev že izplačanih sredstev, skupaj z zakonskimi zamudnimi obrestmi od dneva nakazila do dneva vračila.

13. člen

(spremembe pogodbe)

Stranki bosta vse spremembe te pogodbe sporazumno dogovorili z dodatkom k tej pogodbi.

14. člen

(skrbnik pogodbe)

Skrbnik pogodbe na strani ministrstva je \_\_\_\_\_\_\_\_\_, v primeru odsotnosti ga nadomešča \_\_\_\_\_\_\_\_\_\_\_\_\_\_.

Skrbnik pogodbe na strani upravičenca je \_\_\_\_\_\_\_\_\_\_\_\_\_.

Če se v času trajanja pogodbenega razmerja spremeni skrbnik pogodbe ali namestnik na strani ministrstva ali na strani upravičenca, ni potrebno skleniti dodatka k pogodbi, ampak se o tem pisno obvesti nasprotno pogodbeno stranko.

15. člen

(zaveza o uporabi logotipa)

Upravičenec se zavezuje, da bo ob zaključku izvedbe investicije iz drugega člena te pogodbe, na vidno mesto objekta postavil tablo z logotipom ministrstva, z navedbo, da je investicijo v izgradnjo objekta sofinanciralo ministrstvo.

16. člen

(dolžnost obveščanja)

Pogodbeni stranki soglašata, da se bosta obojestransko pisno obveščali o vseh okoliščinah, ki so pomembne za izvajanje te pogodbe.

17. člen

(reševanje sporov)

Vsa morebitna nesoglasja bosta pogodbeni stranki reševali sporazumno. V primeru, da do sporazuma ne moreta priti, je za reševanje sporov pristojno sodišče v Ljubljani.

18. člen

(veljavnost pogodbe)

Ta pogodba je sestavljena in podpisana v 5 (petih) enakih izvodih, od katerih prejme ministrstvo 3 (tri) izvode, upravičenec pa 2 (dva) izvoda.

Pogodba začne veljati z dnem, ko jo podpišeta obe stranki, in velja do izpolnitve vseh obveznosti pogodbenih strank po tej pogodbi.

Ministrstvo za gospodarstvo, turizem in šport

Minister

V Ljubljani, dne\_\_\_\_\_\_\_\_\_\_\_\_\_

»naziv prijavitelja«

Odgovorna oseba

(podpis)

V\_\_\_\_\_\_\_\_\_\_\_\_\_\_, dne\_\_\_\_\_\_\_\_\_\_

PRILOGA 6 - izjava o priznavanju DDV kot upravičenega stroška

**IZJAVA O PRIZNAVANJU DDV KOT UPRAVIČENEGA STROŠKA[[14]](#footnote-14)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(navedite naziv in naslov prijavitelja),

Pod kazensko odgovornostjo izjavljam, da v skladu s predpisi, ki urejajo davek na dodano vrednost (v nadaljevanju: DDV), v okviru investicije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(naziv investicije)* ne morem odbijati vstopnega DDV (nepovračljiv DDV), plačanega za nabave blaga ali storitev v okviru izvajanja projekta, za katerega mi je dodeljeno sofinanciranje. Delež nepovračljivega DDV v okviru izvajanja investicije:­­­­­­­­\_\_\_\_\_\_\_\_\_\_\_\_\_% *(navedite delež, v katerem DDV ni povračljiv).*

­­­­­­­­­

|  |
| --- |
| Razlog, zaradi katerega ne moremo odbijati vstopnega DDV *(navedite, ali gre za opravljanje oproščene dejavnosti brez pravice do odbitka DDV ali opravljanje dejavnosti, v zvezi s katerimi se upravičenec ne šteje za davčnega zavezanca)*: |

|  |  |  |
| --- | --- | --- |
| **Kraj in datum:** | **Žig:** | **Zakoniti zastopnik oz. pooblaščenec**:  Ime in priimek:  Funkcija:  Podpis: |

1. V okviru posodobitve zunanje športne površine se upošteva tudi razširitev zunanje športne površine. [↑](#footnote-ref-1)
2. Športni objekt je stavba ali gradbeno inženirski objekt, ki je zgrajen in opremljen za izvajanje športne dejavnosti in vključuje en ali več vadbenih prostorov, spremljajoče interne prostore in spremljajoče prostore za obiskovalce. Športni objekt lahko predstavlja pokrito (stavba) ali nepokrito športno površino, mora pa vključevati spremljajoče prostore (primer: nogometni stadion, zunanji ali notranji bazen, atletski stadion, športne dvorane, plezalne stene vsi predstavljajo športne objekte, če vključujejo spremljajoče prostore). [↑](#footnote-ref-2)
3. Zunanje športne površine so površine za šport v naravi, ki so za športno dejavnost opremljene in urejene vadbene površine v naravi (npr. trim steza, zunanji fitnes, »skate park«…) in vsi zunanji vadbeni prostori, ki ne ustrezajo definiciji športnega objekta iz tretjega odstavka 67. člena ZŠpo-1 (npr. zunanje košarkarsko igrišče brez spremljajočih prostorov, odbojkarsko igrišče brez spremljajočih prostorov, nogometno igrišče brez spremljajočih prostorov, šolsko igrišče…) [↑](#footnote-ref-3)
4. Zaključek pomeni, da morajo biti vsa dela, ki so predmet prijavljene investicije, v celoti izvedena. [↑](#footnote-ref-4)
5. [Metodologija-za-zeleno-proracunsko-nacrtovanje.pdf (gov.si)](https://www.gov.si/assets/ministrstva/MF/Proracun-direktorat/Drzavni-proracun/NRP/Metodologija-za-zeleno-proracunsko-nacrtovanje.pdf) [↑](#footnote-ref-5)
6. Prijavitelj vpiše športne panoge kot so določene v Pogojih, pravilih in kriterijih za registriranje in kategoriziranje športnikov v Republiki Sloveniji, št. 013-19/2022/26 z dne 24. 2. 2022 (<https://www.olympic.si/datoteke/Pogoji-pravila-kriteriji-za-registriranje-in-kategoriziranje-2022_24-2-2022.pdf>) [↑](#footnote-ref-6)
7. Zadnja vloga je prva naslednja po tisti, ki jo MGTŠ lahko finančno podpre v celotni vrednosti zaprošenega sofinanciranja iz vloge. [↑](#footnote-ref-7)
8. Intenzivnost pomoči do 100 % upravičenih stroškov pomeni 100% delež sofinanciranja upravičenih stroškov, kot so navedeni v vlogi, vendar največ do najvišje vrednosti sofinanciranja po posameznem podsklopu. [↑](#footnote-ref-8)
9. Pri investicijah v športno infrastrukturo gre za investicije, ki se lahko nanašajo na opravljanje obdavčljive dejavnosti prejemnika sredstev, lahko pa tudi za investicije, ki predstavljajo opravljanje oproščene dejavnosti prejemnika sredstev, brez pravice do odbitka DDV. Davčna obravnava je enaka ne glede na vir financiranja – ali zagotovi investitor (občina) lastna sredstva za konkretno investicijo ali pa pridobi ta sredstva iz naslova MGTŠ kot investicijo v športno infrastrukturo. Sam investitor (občina) mora vedeti, za namen kakšne dejavnosti bo investicija namenjena in to tudi ustrezno davčno obravnavati. Dejstvo, da so sredstva namenjena za investicije občinam in sicer za investicije v športno infrastrukturo, samo po sebi še ne pomeni, da DDV ni povračljiv v skladu z DDV predpisi.

   1. DDV ni upravičen strošek, razen če se podpora nanaša na nabave blaga ali storitev, ki jih bo upravičenec uporabil za namene dejavnosti in transakcij, v zvezi s katerimi se v skladu s predpisi o DDV ne šteje za davčnega zavezanca, ali za namene dejavnosti in transakcij, ki so v skladu s predpisi o DDV oproščene plačila DDV, brez pravice do odbitka DDV.
   2. Upravičenec, ki uveljavlja DDV kot upravičen strošek projekta (pomoči, subvencije, intervencije), pod kazensko odgovornostjo poda izjavo, da v skladu z zakonodajo o DDV ne more odbijati vstopnega DDV, plačanega za nabave blaga ali storitev v okviru izvajanja projekta (pomoči, subvencije, intervencije), za katerega mu je bila dodeljena podpora.
   3. Upravičenec v izjavi iz prejšnjega odstavka navede razlog, zaradi katerega ne more odbijati vstopnega DDV, in sicer, da se nabave blaga ali storitev v okviru izvajanja projekta (pomoči, subvencije, intervencije) nanašajo na eno izmed naslednjih dejavnosti:

   – opravljanje oproščene dejavnosti brez pravice do odbitka DDV;

   – opravljanje dejavnosti, v zvezi s katerimi se upravičenec ne šteje za davčnega zavezanca, kot je opredeljen v 5. členu Zakona o davku na dodano vrednost (Uradni list RS, št. 13/11 – Uradni list Republike Slovenije Št. 132 / 22. 12. 2023 / Stran 12235 uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B in 122/23).

   1. Če se podpora nanaša na nabave blaga in storitev v okviru izvajanja projekta (pomoči, subvencije, intervencije), ki jih bo upravičenec uporabil tako za namene transakcij, pri katerih si v skladu z DDV zakonodajo lahko odbija vstopni DDV, kot za transakcije, pri katerih vstopnega DDV ne more odbijati, navede v izjavi iz drugega odstavka tudi delež (%) vstopnega DDV, za katerega nima pravice do odbitka DDV.

   [↑](#footnote-ref-9)
10. Projekt je v pripravi, če zanj še niso izpolnjeni pogoji za začetek izvedbe (kot so: izdelani in potrjeni vsi investicijski in drugi ustrezni dokumenti, zagotovila za sofinanciranje projekta, na primer podpisane pogodbe ali sporazumi o sofinanciranju; pridobljena soglasja, ki so predpisana za projekt glede na vsebino projekta; ocena možnosti javno-zasebnega partnerstva; itd.). Za določene vrste projektov (nizka vrednost, program) se DIIP šteje kot investicijski program. [↑](#footnote-ref-10)
11. Evidenčni projekt pomeni zgolj rezervirane pravice za prevzemanje obveznosti za določen programski namen oziroma za izpolnitev ciljev, ki so določeni z dolgoročnimi programskimi dokumenti ali predpisi. Za uvrstitev evidenčnega projekta v NRP se izdelava investicijske dokumentacije ne zahteva, prav tako ni dovoljeno prevzemanje obveznosti ali izvajanje drugih aktivnosti, ki bi imele pravno zavezujoče finančne posledice, dokler ni izpeljan postopek uvrstitve izbranih projektov v veljavni NRP države. [↑](#footnote-ref-11)
12. Nova rubrika bo v sistemu MFERAC aktivna s 1. 1. 2024. [↑](#footnote-ref-12)
13. Opomba: Višina sofinanciranja je odvisna od umestitve v ustrezen podsklop. Podsklopi, za katere je tako določeno v razpisni dokumentaciji, so sofinancirani v letih 2024 in 2025, višina sofinanciranja za posamezno leto bo določena v skladu s pogoji in merili iz razpisne dokumentacije, glede na točkovanje posamezne prijavljene investicije ter razpoložljiva sredstva. [↑](#footnote-ref-13)
14. Občina prijaviteljica z izjavo določi delež vstopnega DDV, ki ni povračljiv in ki ga bo uveljavljala kot upravičen strošek. Za resničnost in pravilnost te izjave občina in odgovorna oseba občine materialno in kazensko odgovarjata.

    Pri investicijah v športno infrastrukturo gre za investicije, ki se lahko nanašajo na opravljanje obdavčljive dejavnosti prejemnika sredstev, lahko pa tudi za investicije, ki predstavljajo opravljanje oproščene dejavnosti prejemnika sredstev, brez pravice do odbitka DDV. Davčna obravnava je enaka ne glede na vir financiranja – ali zagotovi investitor (občina) lastna sredstva za konkretno investicijo ali pa pridobi ta sredstva iz naslova MGTŠ kot investicijo v športno infrastrukturo. Sam investitor (občina) mora vedeti, za namen kakšne dejavnosti bo investicija namenjena in to tudi ustrezno davčno obravnavati. Dejstvo, da so sredstva namenjena za investicije občinam in sicer za investicije v športno infrastrukturo, samo po sebi še ne pomeni, da DDV ni povračljiv v skladu z DDV predpisi.

    1. DDV ni upravičen strošek, razen če se podpora nanaša na nabave blaga ali storitev, ki jih bo upravičenec uporabil za namene dejavnosti in transakcij, v zvezi s katerimi se v skladu s predpisi o DDV ne šteje za davčnega zavezanca, ali za namene dejavnosti in transakcij, ki so v skladu s predpisi o DDV oproščene plačila DDV, brez pravice do odbitka DDV.
    2. Upravičenec, ki uveljavlja DDV kot upravičen strošek projekta (pomoči, subvencije, intervencije), pod kazensko odgovornostjo poda izjavo, da v skladu z zakonodajo o DDV ne more odbijati vstopnega DDV, plačanega za nabave blaga ali storitev v okviru izvajanja projekta (pomoči, subvencije, intervencije), za katerega mu je bila dodeljena podpora.
    3. Upravičenec v izjavi iz prejšnjega odstavka navede razlog, zaradi katerega ne more odbijati vstopnega DDV, in sicer, da se nabave blaga ali storitev v okviru izvajanja projekta (pomoči, subvencije, intervencije) nanašajo na eno izmed naslednjih dejavnosti:

    – opravljanje oproščene dejavnosti brez pravice do odbitka DDV;

    – opravljanje dejavnosti, v zvezi s katerimi se upravičenec ne šteje za davčnega zavezanca, kot je opredeljen v 5. členu Zakona o davku na dodano vrednost (Uradni list RS, št. 13/11 – Uradni list Republike Slovenije Št. 132 / 22. 12. 2023 / Stran 12235 uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B in 122/23).

    1. Če se podpora nanaša na nabave blaga in storitev v okviru izvajanja projekta (pomoči, subvencije, intervencije), ki jih bo upravičenec uporabil tako za namene transakcij, pri katerih si v skladu z DDV zakonodajo lahko odbija vstopni DDV, kot za transakcije, pri katerih vstopnega DDV ne more odbijati, navede v izjavi iz drugega odstavka tudi delež (%) vstopnega DDV, za katerega nima pravice do odbitka DDV.

    [↑](#footnote-ref-14)